ριμες στο χαος - καταραμένοι σφυγμοί: 2012\nκλείστηκαν στα κελιά τους - προθήκες μουσείων μεγάλης επισκεψιμότητας\nαν κρυώσεις μπορείς να το κλείσεις, όπως ένα βιβλίο που σε τρομάζει. Ουδέν το πρόβλημα. Το τέλος φιλεύει θάλασσα. Περιθώρια υπάρχουν πάντα για τους σκοτεινούς. Φεγγάρια πολλά για τους περαστικούς. Σιωπή δεν βλέπεις κάπου. Τρικυμίες όπλων που εμπορεύονται δόξες. Πονούν τα μάτια μόνο. Σα να νυστάζουν τα οράματα, ή θέλουν τρενάκια φυγής. Ορθοπεταλιές στριμώχνω στων δονήσεων τις αγκαλιές. Ξεγελιέσαι που ταξιδεύω φυγή. Την παίρνω στο κρεβάτι μου ανεμόπτερο του ύπνου. Μην ξεχνάς να γελάς τις νύχτες. Κι αν χάνεις τους δρόμους, φρόντισε να καρφώσεις τελεία τη σελήνη σου στον κύκλο της φωνής σου. Και μην πεις ότι εγώ δεν σου μίλησα -!- Λαξεύτηκε από\nΈνα βαθύ ευχαριστώ στον Τιτάνα Προμηθέα, που μου ΄δωσε πυγμή και όραμα, καθώς και στις εκδόσεις "vakxikon", που μου άνοιξαν διάπλατα τις πόρτες τους, και με δέχτηκαν στη φωλιά τους.\n...και η πορεία...συνεχίζεται.... Λαξεύτηκε από\n_____________ μια εικόνα κάποιου χειμώνα, που η αλήθεια διαστρεβλώθηκε, για να θωρακίσει τον Επικίνδυνο δολοφόνο του ΑνΘρΏπου _________ _______ Προμηθεύς Πυρφόρος _______\nΚι έπρεπε να με ραγίσει ολόκληρος ο αιώνας, για να καταλάβω, πως τα χέρια είναι για να περπατάς.\nΈτσι, μονάχα, τους βυθούς σπουδάζεις, και μπορεί να βαδίσεις, κάποτε, στ' αστέρια..\n__________ Κι απόψε, που τυφλώθηκαν τα μάτια μου, απόρησα: άραγες ποια είναι η μεγαλύτερη απόσταση; τα εξακόσια χιλιόμετρα άνοδος στα σύνορα, ή η απάτη μιας αγκαλιάς, που κάνει να λάμπουν στο κορμί σου οι ουρανοί των χιλιομέτρων -;- ____________ Προμηθεύς Πυρφόρος _____________\nhttp://youtu.be/yezQY9F8T4o Λαξεύτηκε από\nΣτο παγοδρόμιο του c.d. Πετροβολώ –\nΓρύλος καλοκαιριού στ’ Ανοιχτά της Κρήτης\nΟι απουσίες γδέρνουν τις φωτιές τους. Φωτιά μου στο αδέσποτο της νύχτας, και νομίζεις πως ζεις. Φορτηγά συνήθειας καθημερινής – ένα πιάτο φαγητό κοχλάζει ανέσπερο δείγμα φιλί. Μετά τη ζωή δείγμα ζωή. Κι ας είμαι -\nτης Μαρίας Π. Λαξεύτηκε από\nόνειρο.. βυθίζοντας τη γλώσσα στην ομίχλη της νύχτας\nΜένεις εδώ, Και πάμε μαζί.\nθα χάσεις την πτήση. να το θυμηθείς που στο ΄πα, πριν ξημερώσει, γιατί θα χάσεις και τ' αστέρια...\nΓάζα και πληγή Πληγή και γάζα\nΣε θυμάμαι καμιά φορά. Στέκεσαι αμυδρά – θολή προέκταση της\nεποχής που μαθήτευα. Αγνάντι αιώνων, θεέ μου, μια ζεϊμπεκιά η δρασκελιά σου στο\nχρόνο, κάνε να λυτρωθώ -!- Φύγε -!- δεν κάνεις κάτι. Φωτογραφία είσαι – φύση\nΚαλημέρα ξανά!.. πιάνω τα τέσσερα σημεία του ορίζοντα, για του σταυρού την ακροβασία. με τη γνώση του βάρους του, ζυγιάζω φτερά. συγχωρέστε με, που αγρυπνώ ψηλαφώντας γκρεμνούς..έπρεπε ν' ακούσω πολλά "σ' αγαπώ", για να γίνω άπιστος.\nκι η φυλακή σου μαραμένο παράσιτο\nστην πλατεία των θηρίων – τα θηρία ξέρεις φιλούν στο στόμα\nΣτο ξεκάρφωτο των παγετώνων. Μη μου ζητάς να μιλήσω για\nστο πλησίασμα των αιώνων.. ____________ Προμηθεύς Πυρφόρος ___________\nΔεκέμβρης Σκέτος Με πέντε δέκα φώτα ομίχλης -\nνα κάνουμε και φέτος μια γιορτή κι ας λάκισε, ρε φίλε, η\nπροστασία του πολίτη έχω φτερούγες ξέμπλεκες\nκι ας μίκρυναν οι άνθρωποι τα φτερά πάντα μένουν,\nακόμη και τα άσματα των παραμεθόριων τραγουδοποιών\nΜε προβολέα ανατροπής θα ξετυλίξω τα νύχια μου\nΚι όμως εκεί ανάμεσα στα πεταμένα\nμου θυμίζει πως ταξιδεύουν ακόμη\nασφάλειας πόλεων, σε πόλεις που θυμήθηκαν να κρεμάσουν σκουλαρίκια\nΕσείς που γλύφετε το βάθρο - ποιητές -και απαγγέλετε μέσα στο θλιβερό όχλο φιλολογούντων αναλυτών, καιδηλωμένων πιστών με το βραβείο στο στήθος,κείμενα νεκρώσιμων μοιάζετε στουςστύλους του ηλεκτρικού και στα ντουβάρια, κιας ρέει χρήμα χειροκρότημα στο βήμα σας.Εσείς είσαστε οι Φαρισαίοι και οι Ρωμαίοι σαδιστές,ο όχλος σας οι καταδότεςΜυρίζετε χαλασμένο αίμα στα καρφιά, καιοι παρουσιάσεις σας συγκέντρωση μνημόσυνων -στημένοι όλοι στη σειρά,σαν τα κοράκια να ρουφήξετε μια στάλα από το αίμα της σταυρωμένης Τέχνης - κάτι σα σύνταξη ν' αρπάξετε ρόλο στη ζωή,σφίγγοντας τη θηλιά εσείς, ή καικαρφώνοντας μαχαίρι στην καρδιάτου Άναρχου Ποιητή πουέτρεξε με τους ανέμουςρίμες πανανθρώπινες καιπέθανε μόνος σε κάποια πλατεία.Γύρω ο κόσμος του καπνίζει ναργιλέ. Σας καταγγέλλω καταγελώντας σας-!- ___________ Πατεράκη Ευαγγελία κι αμετανόητα Προμηθεύς Πυρφόρος ______________\nοι αλλιώτικοί σας δικοί μου\nΈτσι είναι οι φίλοι μου\nΞεθωριασμένα πανωφόρια στο τέλος του ά κοσμου σας Τριμμένα στιχάκια στη μέσα τσέπη, που\nβγάζει στις φλέβες - ξέφωτο\nΑυτοσχέδιες βόμβες στα σανίδια των θιάσων σας\nΠερνούν απ' τα μπουρδέλα σας και φτύνουν εμετό στο βελούδινο πνεύμα σας -\nτους μυρίζει γαλλικά αρώματα\nπάνω από μπόχα μεσαίωνα κι\nΎστερα αγκαλιάζουν πόρνες με δάκρυ καρδιά\nγια να διαιωνίσουν το είδος τους - ιερή αποστολή του πυρός του αιώνιου -\nΔεν θα μπερδευτούν ποτέ στα πόδια σας -\nαποστρέφονται τα φιδίσια υποδήματά σας.\nΑν τύχει και σας συναντήσουν\nκάνουν αλυσίδες τα όνειρα, να\nσταματήσουν τους εφιάλτες σας.\nΔεν έχουν όνομα και\nανταμώνουν σε κατακόμβες, γιατί\nοι προβολείς σας τους λερώνουν τα φιλιά\nΓρέζια στα μάτια σας οι δικοί μου φίλοι -\nκάτω απ΄ της επαφής σας τους έγχρωμους φακούς.\nΜολυβένιοι Εραστές οι του είδους μου φίλοι\nκάτω απ' τα λίπη σας..\nΕπειδή κι εσύ, αλλά\nκι εσύ, κι εσύ θα απορείς..\nαυτοί είμαστε οι δικοί μου\nκι εγώ. Το δικό μου είδος\nδεν προσκυνά -\nάκομψο να σέρνεσαι στο χώμα, ή\nστα τέσσερα τάζοντας αυταπάτες\nγι' αυταπάτες και\nδόξες μάταιες. ______________ Προμηθεύς Πυρφόρος\n(αφιερωμένο) _____________ Κατερίνα Γώγου - Μεγάλη μου Εσύ, το είδος μου, σε χαιρετά..\nΘαμώνας των αιμάτων\nΑνυΠομοΝΩ στα ταξίδια, που επισΤρέφουν -\nγυρισμοί δίχως δόξα\nανέγγιχτα από φωτιά\nΚρατώ μάχιμη φυγή\nΜατώνω βραδινό ρου ορμής..\nΕκείνο που με εξοργίζει πιότερο\nείναι που και στην Πτώση\nφοράς παπούτσια με ροδάκια οβολούς -\nχρυσούς απ' τις βιτρίνες κοσμικών θιάσων -\nσέρνοντας μαζί σου το λιγούρη μαέστρο, και\nτη μαστρωπό Τέχνης με τα ξυλοπόδαρα της δόξας.\nΎστερα η Ποίηση είναι η μόνη επιβάτις του Χρόνου\nσε βαγόνι καρβουνιάρικου -\nξεμαλιάρα και τουφεκισμένη,\nρακένδυτη και βιασμένη -\nνα φανταστείς αρνήθηκε τις ακτινοβολίες,\nκι ο καρκίνος τη μίσησε.\nΤης έχουν πέσει τα δόντια, καιμόνο ένα, που με πείσμα κράτησε,σκάβει κενό - αγρότισσα\nφυτεύει σπόρους αστεριών.Φωτογραφίζω το ΆπιαστοΣτις διαλέξεις σου παραπέεις.Σφράγισε τα παράθυρά σου -!-Φυσούν φωτιές οι βιασμένοι..\nΤότες που μοίραζες τους ρόλους\nαρνήθηκα να υποδυθώ το θλιμμένο σου ζητιάνο,\nτο κρεβάτι σου, το χειροκρότημά σου.\nΜα εσύ ήσουν οι ρόλοι όλοι, κι\nέγινες ο θεατής μου.\nΣτην έσκασα, ε;\nΆνεργος προφήτης δηλώνω\nμε στίχο σουγιά, για\nόποιον τολμάει την\nαυτοχειρία των υποκρίσεών του. Λαξεύτηκε από\nκαι πιο άδειος.\nμε άστεγους χορούς\nμε άσφαιρα μεθύσια -\nδίχως απάντηση στο\nμήνυμα του πάγκου. που\nκαι ρίγος καλυμμένο.\nθαυμάστριες σαδισμού, χιτλερικά\nκι όμως τα παιδιά\nήταν εκεί -\nδυο μέρες και δυο νύχτες.. εκεί. φυγάδες\nφτάνει μια ρακί. κι\nίσως ένα κέρασμα,\nκι ίσως ένα φιλί -\nνοητικό..με νεύματα..έτσι, αρχίζει\nνα σπάει ο πάγος.\nσυνάντησέ με -!-\nμ' ένα στριφτό, για\nνα ΄ναι καθάριες οι αποφάσεις.\nθεέ μου..οι αποφράξεις πλήθυναν -!-\nπού είναι η αγάπη -;-\nτης Άννας Μαύρο..\nέτσι απλά..Άννα Μαύρο.. Λαξεύτηκε από\nΣε λέω "φεγγάρι μου"\nΚι είναι σαν άξαφνα πιρουέτες να γλιστρώ σε χρόνο αλήτη. Ώρα μηδέν, και κάτι ακόμη νότες αστροφεγγιά.\nΣε παγκόσμιο θίασο μ’ απόκρημνες μέρες. Σε ψάχνω.\nΝύχτες φευγιά, απόφαση αστραπή. Ξεφεύγω τα ορισμένα. Είναι οι νύχτες κομμάτια σπαρμένα στην πλάνη του μυαλού μου. Εμπύρετος τρελά, κι εντέλει χύνονται λάβα. Κάπως έτσι, ξύπνησα την πιο δικιά μου ώρα. Ν’ αγγίζω άστρα και να γίνεται Εσύ. Να χτυπά το τηλέφωνο και να πνέει Εσύ. Να πληκτρολογώ κάθιδρος και να τρέμεις Εσύ. Πόσα χ\nρόνια – σκαλοπάτια έπρεπε ν’ ανέβω για να ΄σαι Εσύ -;- Πάντα σ’ έψαχνα\nΘέλησα να σου πω, να σε ψιθυρίσω απόψε: «Φεγγάρι μου..», μα δίπλωσα σεντόνι τη φωνή, μην ακουστεί. Πάντα σ’ έψαχνα\nΤα βράδια, που είσαι μόνη, είναι τα βράδια της κατοχής, κι απαγορεύονται οι κρότοι. Την προηγούμενη της τρέλας μου, που δοκίμασα τις αντοχές του καθρέφτη μου – μετωπική η σύγκρουση – δάγκωσα τα γυαλιά να κρύψω τις αποδείξεις. Έραψα τα χείλια και δέθηκα στο κρεβάτι να παίζω το νεκρό στο τσίρκο της πόλης. Και τότε σ’ έψαχνα πιο πολύ. Μα τότε, ακόμη δεν ήσουν. Είναι απρόσμενες οι γεννήσεις των ανθρώπων, για να ΄χει ενδιαφέρον το κύμα της ζωής. Έχω περάσει αιώνες κι αιώνες, μα σαν και τούτον δεν ξανά ΄χε. Είναι που ανεβοκατεβαίνουν τα σύμπαντα, για να προλάβουν τις εξελίξεις. Είναι που τα κτήνη πριόνισαν τους κορμούς των ζωών. Τα σκαλοπάτια μου, τραγικά κατεστραμμένα - απείρων ρίχτερ οι σεισμοί. Πάντα βράδια ανεβοκατεβαίνω με σκοινί απ’ το παράθυρό μου. Σκιά, σκιές και χάνομαι τις πιο δικές μου ώρες. Να σε ρωτήσω θέλω, πού και πώς -;- Πώς ήρθες να με βρεις-;-\nΜετά τη σταύρωσή μου, να σου πω, σαβανώθηκα βρεγμένες μέρες, αναστάσεις δειλών, και τάματα. Είχαν όλοι θελήσει ν’ αποδιώξουν τα θαύματα. Υπεκφυγές ονείρων, κι Εσύ ερχόσουν τις πιο δικές μου ώρες, που είχες πει. Πού βρήκες και πώς -;- Είναι σημαδεμένα στα χέρια τα χνάρια -;- Να ΄ναι που θέλω στο όνειρο να κυβερνώ -;-\nΣε ψάχνω. Εντολές χίλιες και δέκα ανοιγοκλείνουν την καρδιά μου. Διάπλατη αυλή με ίσκιους φιλιά. Να εισέρχομαι ιδρώτας σε πόρους – ναούς μυστικούς – κρυφά μονοπάτια για τους τρελούς. Μύστης μιας τρέλας, ανείπωτης εξορίας από τετράγωνα μυαλά, που στέγνωναν τη σάρκα, και έρημο γέμιζαν ανηλεώς.\nΉρθες. Ήρθες -;- Η γλώσσα μου θεριό, με κεφαλίδα επιγραφή ατύλιχτη από γάζες. Παγωμένο το αίμα στη χαρακιά του στόματος. Πίσω τα κάγκελα βυθισμένων φυλακών στο γκρέμισμα της αναμονής. Είναι που πέρασα όλους τους αιώνες, κι οι ορίζοντες μετατοπίστηκαν, καθώς οι πόλοι αγρυπνούν στην επανάσταση.\nΉρθες. Θα σε φιλήσω με τα χείλη των ματιών – πιότερο βαθιά τα θέλω εκεί. Είναι χιλιάδες οι ορμές. Πώς να προλάβουν τα χείλη να κοιμηθούν όλες σου τις εποχές -;- Κι η γλώσσα βροντή, μα μην διστάσεις. Είναι που άλεσε σπασμένα τα τζάμια των μορφών μου. Καθώς που σε περίμενα αγρίευαν οι φλέβες, και λάσο γίνονταν να συλλάβουν το χρόνο το θνητό μου. Σ’ έψαχνα πάντα. Κι εσύ τις πιο δικές μου, ζήτησες, στιγμές. Κι είναι ο χρόνος τώρα ο σωστός. Ακριβώς οι δείκτες. Οι δείκτες όλοι σημαδεύουν βροχή. Πες μου τώρα.. Ποια είναι η φωνή Σου -;- Πρέπει να κυματίσει ξανά η θάλασσά μου. Πάει καιρός, που τα καράβια μου άφωνα έσβησαν στην ξενιτιά. Να σ’ ακούσω θέλω. Πες μου πολλά στις σιωπές σου. Αύριο μπορεί να έχω διαγραφεί..\n(αφιερωμένο) ____________ Προμηθεύς Πυρφόρος\nΣφιγμένη γροθιά στο τραπέζι. Στον απέναντι τοίχο ακινητοποιημένα τρία καπέλα - θεατρική παράσταση του κάποτε. Στρίβω τσιγάρο - κίνηση του σε λίγο, που θα αχνίσει η καύτρα του.. Ανάμεσα στους χρόνους – περί την πλάνη οι ανιχνεύσεις – θεατρίνου παλινδρομήσεις σε σκηνή πρωτόγονη. Τα φώτα γέρνουν άτρωτα, κι ας μοιάζουν νυσταγμένα – είναι τα νησιά που θέλουν δύσεις για ξεφάντωμα. Τρέχουν οι σελίδες και πάντα Αρχή. Θέλω να “Ξημερώνει” και στάζω ξΗμέρωμα. Αχ, βραχνή φυσαρμόνικα παίξε μου κι άλλο -!-. Πάλλονται τα στοιχειά. Κάπου αέρας, κάπου φωτιά, νερό πολύ – κάπως έτσι οι άνθρωποι κοιτάζονται – μεταξύ λίθων κι εκεί στο τζάκι, τα ξύλα καίγονται. Στα χέρια αφηνιάζουν οι αφές των υδάτων..\nΕπικίνδυνα με τρέχεις\nΕπικίνδυνα σου μιλώ\nΝα τρέμεις επικίνδυνα -!-\nΣτα θεωρεία βιάζονται ορμές\nΟι σκηνές τρίζουν σεισμούς\nΚρύωσαν οι πεθαμένοι της αυλαίας\nΧιλιόμετρα κραυγές γκρεμίζουν φράχτες κι οι αποφάσεις τρελαίνονται\nΔαιμονισμένα φερέφωνα παίζουν κρυφτό με τη ζωή μου\nΣτο διάολο οι γλώσσες που έγλυψαν εξουσίες -!-\nΣτο διάολο οι θωπείες των τρόμων στα μυαλά\nΞεγάνωτα κουτιά - κρανία, πουλημένα θέλω -!-\nΚαταρρέουν τα νέφη να\nμας πνίξει η βροντή. Μόνοι μέσα στη μαύρη άβυσσο.\nΑρτιμελή τέρατα. Επικίνδυνα σκουριάζουν.\nΑναπηρικά καροτσάκια κρατούν τα χάδια των ανέμων.\nΑνάποδα να με κοιτάς -!- Ακούς-;- Ανάποδα!\nΤραγούδια είπαν και είπαν πολλά\nΚλείσε τα λόγια τους -!- Τρυπώνει πόνος.. υ.γ. την επόμενη φορά που θα ξεμυτίσουν τ' άστρα, κρύψου! Θα ζυγιαστούν με τους δαιμόνους σου.._____________Προμηθεύς Πυρφόρος ___________\nΜια στιγμή πριν το τίποτα\n(μου περάσατε κενά τα κενά σας)\nN' αντιδρώ στο άδειο\nμε παραβιασμένα παράθυρα\nΓια της παγωνιάς τη χάρη\nνα παγώνω κι άλλο\n(κι ας λιώνουν οι πάγοι στις άκρες του κόσμου)\n- φάσεις αντίδρασης στα αζήτητα των αιώνων\nΣα νιρβάνα πνοή και ούτε.\nΝα ΄ναι η γαλήνη με άνευ πλήρης -;-\nΘεατής στα δρώμενα ανατριχίλας λέω: "Δεν περνάω. Στέκομαι."\nΤίποτα, σ' έναν έρωτα αχαλίνωτο, που δεν έχεις.\nΟυσία είναι, όταν σε κοιτούν τα φεγγάρια\nνα λες Κανένας.\nΣε σκίζει το νερό παραβατώντας στους νόμους των θεών.\nέγκατα φιλιών οι φωνές των αρχανθρώπων.\nκι οι ουρανοί κατεβάζουν ορδές σκορπιών - ομάδες αυτοκτονίας πάνω από παλίρροιες επιβατικών ονείρων..\n(αφιερωμένο στη μυστική στιγμή του μόλις τώρα..)\nτα περΆσματα επι ΚΙΝΔΎΝΩς ΘεαΜΑΤΙκά.\nΑν οι ποιούντες Ασελγούν στην ένΣΤΙΚΤΗ υπέρΒΑΣΉ τους -\nκαταΛΉΓΟΥΝ σε τυρρΆΝΟΥΣ.\nΧωράτευε μετά ποιητή -!-\nΟι καταΡΑμένοι δε σε προσκυνούν._______________Προμηθεύς Πυρφόρος\nΠαΡ Ακμή σε σκΛάβωσε\nΜυρωδιά Παράνομου φιλιού\nσκέφτομαι να ράψω τις αισθήσεις μου\nστο χύμα μυαλό μου\nνα πετάξω μπάζο τον καημό\nαπό ΄να μηδέν που εκπροσώπησε\nτους κριτές μου\nεκείνο το κομπολόι που χάρισα -\nτο τελευταίο της γενναίας συλλογής μου -\nνα ΄ναι σε κάδο απορριμμάτων, ή..πού;\nσε κάποιο πάτωμα να σέρνεται επιβάτης\nμονάδα μέτρησης κάποιου κενού -;-, ή\nμυρωδιά στερνού καλοκαιριού, όχι\nσε στέρνο κοριτσιού - δε θα ΄θελα -\nστο μέρος της καρδιάς θα προτιμούσα..\nχύμα ψυχή, χύμα φιλί και Όνειρο λαθραίο\nπαράνομο παράνομος κι εγώ\nτων παρανόμων, των αδίσταχτων χυδαίων\nτα δειλινά εντέλει εκπροσωπούν\nτα στέκια των απρόσωπων παλμών.\nΞέρεις, και άκου, άκου να σου πω:\nδεν έμαθα , δε ρώτησα πώς να τη λένε..\nΘα΄θελα Αύρα πρώιμων ημερών\nκι ας ήταν μαύρη νύχτα\nΞέρεις -;- έχω μπουκώσει με καπνό.\nΗ πολιτεία δεν αλλάζει\nΚύμα, φυγή, φυγή, φυγή...\nΦεύγω φυγή. Φυγή φεύγω.\nπόλη καμίνι ψυχή μηδέν\nβαρύ τίποτα νομίζουν - νομίζω κι εγώ\nμα εμένα εγώ με παρέκαμψα επιβάτη\nμονόλογος για δυο\nΌσο και να μην το πιστεύεις\nσε περίμενα. Είναι\nπου οι νύχτες με κάνουν\nνα παραμονεύω τα τρένα - και μη σκεφτείς διόλου το\nπερίεργο, ή κάποια, ας πούμε\nμανία για το κάρφωμα της στιγμής Είναι που\nοι νύχτες μ’ ανασαίνουν αλήθειες\nολισθαίνοντας στη φυγή και\nστο για πάντα εδώ -\nκάτι παλιές τους συνήθειες, που\nδε λέω να ξεκαρφώσω και\nστήνω τη δική μου αριθμητική\nαφού κανένας δε μου ΄φυγε\nκαι όλοι στο πέρα\nΌμως έτρεχα μακριά από\nσα να μη χώραγα στο τώρα και\nΜε τ’ αξιώματα δεν μπλέκω –\nΜικρόνοοι οι άνθρωποι\nΠώς να συλλάβουν που\nτα τρένα ακόμη και νεκρά ταξιδεύουν -;-\nτ’ ακούω να μουγκρίζουν\nναυλωμένα καπνούς μονάχα κι\nοι επιβάτες προσποιούνται\nμήκη και πλάτη –\nξέρεις όλοι έχουν ένα όνομα\nΑυτό το βράδυ ποτίστηκα φυγή και\nΦυγή γυμνή και\nΕίναι που στο χαμό\nτρίζουν οι βροχές μου τα παραθυρόφυλλά μου και\nΠόσοι χρόνοι άραγες\nγλιστρούν σε μια πνοή που λευτερώνεται\nκαι σ’ ένα του γέρματος φιλί -;-\n(στο περασμένο βράδυ μας)\nΚοίτα που πήραν νερά οι φλέβες -!- / Τόσα χρόνια καραβόσκοινα, έσυραν καράβια, ταξίδια ανέτειλαν. Βυθίστηκαν τώρα οι φλέβες. Στα γυάλινα τοπία μαρτυρούν συρίγματα ταξιδιών. Γυρεύουν τα ταξίδια το Ταξίδι τους στο χρόνο τον αβαθή. Όπου οι γενναίοι καπνίζουν το άπειρο, οι έρωτες χλιμιντρίζουν στροφή. Με τέτοιες φλέβες, έχω να σκάψω μιαν άβυσσο κι ένα φιλί αιμάτινο. Το κόκκινο πάντα κυριαρχεί στο ύδωρ. Έτσι, βυθίζω τη σήψη και γεννώ. Τίποτα, λοιπόν, δεν τελειώνει -!- Όλοι οι Δρόμοι οδηγούν στην Έκρηξη. Βλέπω πουλιά στον ορίζοντα -!-\nτης Άγης Λαξεύτηκε από\nΎποπτες σιωπές, σε καιρούς σπασμένους, γαζώνουν απομεινάρια του κάποτε γιορτή. Κάτι μόνο ξεσπάσματα ρίγους, ανατριχίλας, όπως αυτά του ύπνου, όταν παρελαύνει ο εφιάλτης, την ώρα που τα κουφάρια, παραβιασμένα, επιστρέφουν στη γη με ξαφνικό θάνατο.\nΠαγκοσμιοποίηση και βάλε. Πόση άλλη να χωρέσει ο νους του Ανθρώπου; Τεμαχισμένες πόλεις, για καλύτερο έλεγχο τρομοκρατών του τρομοκράτη παγκοσμιοκράτορα. Σελίδες παμπάλαιων προφητειών του τέλους του οριστικού, ή του τέλους στο γνωστό υπάρχον και της νέας αρχής. Όπως και να είναι ένα τέλος κυριαρχεί και φρίττει. Τέλος στο σύνηθες κάθε μέρα. Περιφρουρούμενα μυαλά και ψυχές, περιφρουρούμενες επιθυμίες. Κι όλα λουφάζουν. Σαν ένα απροσδόκητο χαστούκι, από κάποιον αγαπημένο, που αποσβολώνει. Κοιτάς ανήμπορος να εξηγήσεις και καρφώνεσαι στο φαινόμενο του τίποτα. Μετράς νεκρούς και αναρωτιέσαι, αν μετράς σωστά, ή αν σου έμαθαν οι δάσκαλοι καλή αριθμητική. Χάνεσαι. Χάθηκες λες, και ίσως μια βουτιά στη θάλασσα να σ’ έφερνε πάλι στην τάξη σου. Μα πάλι στα ίδια και πολύ πιο μέσα στο χάος ακόμη. Μουγκανητά μηχανισμών, που ανίσχυρος εσύ, σε παγώνουν. Μηχανισμοί, που χρόνια στήνονταν κάτω απ’ τα πόδια σου, αλλά οι κρότοι των γιορτών εμπόδιζαν ν’ αντιληφθείς. Ποτέ δε μιλούσες με ειδήσεις. Γκαζιές άφηνες στις λεωφόρους κι ένιωθες άρχοντας των πάντων. Ήθελαν να νιώθεις άρχοντας τότε. Καλύτερα σε βουλιάζουν τώρα. Παραπαίδι των εποχών, που ήσουν, δεν αντιλήφθηκες την πορεία των γεγονότων. Σε κοίμιζαν με φιέστες. Σε κοίμισαν πολύ. Τώρα σιωπάς. Ακόμη και την ταχυπαλμία σου παλεύεις να σιωπάς. Φοβάσαι. Διστάζεις. Όνειρο, λες, ή ζωή; Η πατρίδα σου, η θρησκεία σου, η οικογένειά σου, το σπίτι σου.. Είναι δυνατόν όλα σε έναν ιστό αράχνης να πολτοποιούνται, ενώ ξεφάντωνες και πέταγες στ’ αστέρια; Τ’ αστέρια, εκείνα που σου μάθαιναν στο σχολειό και τα ΄ψαχνες στους νυχτιάτικους ουρανούς, να είναι άραγες αυτά; Τα ταξίδεψες αυτά; Τα κατέκτησες; Τη σελήνη, τον Άρη.. Βρήκες το θεό σου; Μπλέχτηκαν πολύ τα πράγματα μες στο μυαλό, και η μια αμφιβολία φέρνει την άλλη. Ποιος είσαι και τι γνωρίζεις; Ύποπτες εικόνες σιωπών φονεύουν τον ύπνο σου. Στον ύπνο σε έπιασαν! Ανοίγεις τα μάτια και ουρλιάζεις άκροτα. Αυτοκτονείς άκροτα. Πεινάς άκροτα. Κολυμπάς ξανά, σαν για να πετάξεις από πάνω σου τη βρωμιά, απ’ τα φιλιά της πόρνης, που νόμισες κάποτε δικιά σου. Κολυμπάς μόνος στα βαθιά, ναυαγός της ζωή σου. Σε γέλασε η ζωή, ή την αρνήθηκες; Ερωτήματα πάμπολλα σε κάνουν να σκίζεις τη θάλασσα με μια ανάσα. Θριαμβεύεις ανάμεσα στα πτώματα των παλιών χρηματισμένων ημερών σου. Μη με ρωτάς πώς.. Το βλέπω θριαμβεύεις. Το διαισθάνομαι. Κράτα ανάσες και κολύμπα! Η γνώση είναι μέσα σου, μην την αρνιέσαι άλλο! Είσαι Άνθρωπος. Είσαι εσύ και θα νικήσεις!\nΌταν θα δεις το φεγγάρι κρεμασμένο στη βουλή των αχρείων εσύ θα ξέρεις..\nεκρηκτικός μηχανισμός ο Στίχος σου, που αρνήθηκε να μπουκωθεί το βούρκο κι αντάρτεψε μονάχος. Προμηθεύς Πυρφόρος / Ευαγγελία Πατεράκη\n(το κείμενο δημοσιεύτηκε στο περιοδικό ΝΤΟΥέΝΤΕ) Λαξεύτηκε από\nΤο βράδυ γλίστρησα σκιές Αγιάτρευτους τόπους\nΡωγμές γαντζωμένους Σε πέτρινους ήλιους\nΠου μόνο αποκάλυψη\nΜπορεί να θερίσει\nΚαθώς στήθη κοριτσιών\nΤρυπούν τ’ αναπόφευκτο\nΣε ιδρωμένη σάρκα γλώσσας\nΝα οργώνει το χάος\nΜες σε φιλιά –\nΤου ύπνου μυστικά –\nΠου χιονίζει μέρα καλοκαιριού,\nΓια ν’ ανατρέψει τη φύση\nΠου χιονίζει μάτια\nΠου Εραστές μπορούν να διακρίνουν\nΣα να χτυπούν οι χορδές\nΤου στήθους που θέλει να πιεί\nΑπό ναυαγούς που αποδήμησαν\nΝα μην αφήσουν τ’ αχνάρια τους\nΝα τσακιστούν σε μια οπή της στιγμής.\nΣου είπα -;-\nΟι άνθρωποι από αιώνες\nΕπικίνδυνοι συνήθειες, επιρρεπείς χαλάσματα\nΚι ύποπτοι οργασμοί\nΕίναι λεπτά που χιονίζει αναστήματα κι\nΑλκοόλ σε χαλάζι ακόμη πετάει\nΤρυπάει στέγες – Όλο στέγες που χάνεσαι\nΚαι τρέχεις ξυπόλητος\nΝ’ αναστηθείς, ή\nΑπό τη λάβα που λαχανιάζει\nΠάνω απ’ τις εποχές\nΔεν έχει ποτέ καλοκαίρια σιγής\nΠυρωμένα φιλιά μονάχα\nΣτάθηκα πάντα στ’ ανεξάντλητο\nΜάθε μου να μπουσουλάω -!-\nΚι αν κάπως μοιράσεις τα δώρα σου\nΆφησέ μου την τρίαινα\nΈχω να πετάξω πολύ\n. Φύλλα νοτιά νοστάλγησα.\nΝ’ αρμενίσω φωτιά. Φίλησέ με και άπλωσέ μου\nφεγγάρι να χιονίζει πολύ -!-.. ______________________του Προμηθέα Πυρφόρου_______ αφιερωμένο


Δέκα δεξιότητες που πρέπει να του μάθετε από νωρίς - PatrisNews - Εφημερίδα Πατρίς Ηλείας\nΔέκα δεξιότητες που πρέπει να του μάθετε από νωρίς\n3 Δεκεμβρίου 2019 - 07:40 2 Δεκεμβρίου 2019 - 20:21 Δεν επιτρέπεται σχολιασμός στο Δέκα δεξιότητες που πρέπει να του μάθετε από νωρίς\nΗ παιδική ηλικία περνά πολύ γρήγορα – σχεδόν πριν προλάβουμε να ανοιγοκλείσουμε τα μάτια μας. Και κατά τη διάρκειά της, τα μικρά μας πρέπει να αποκτήσουν όλες τις απαραίτητες δεξιότητες ώστε να μπορούν να αντιμετωπίσουν ανεξάρτητα τη ζωή μετά την ενηλικίωσή τους – ακόμη και αν δεν χρειαστεί να το κάνουν αμέσως. Αν περάσουμε αυτά τα χρόνια προλαβαίνοντας τις ανάγκες τους πριν προκύψουν καν, είναι αδύνατον να καταφέρουν να λάβουν τα απαραίτητα εφόδια. Γι’ αυτό και είναι σημαντικό να τους διδάξουμε ορισμένες βασικές δεξιότητες ήδη από τη νηπιακή τους ηλικία, ακόμη και αν τους πάρει χρόνια μέχρι να τις τελειοποιήσουν.\nΔέκα δεξιότητες που πρέπει να μάθει από νωρίς\nΞεκινήστε αφήνοντάς το να επιλέγει πολύ απλά πράγματα, όπως αν θέλει μπανάνα ή μήλο ή ποια μπλούζα προτιμά. Όταν φτάσει σε σχολική ηλικία, μιλήστε του και κυρίως αφήστε το να δει στην πράξη τα κέρδη που συνοδεύουν μια σωστή απόφαση και τις συνέπειες των λαθών. Για να το βοηθήσετε να επιλέγει σωστά, βοηθήστε το να εκτιμήσει τις εναλλακτικές του, να δει τα θετικά και τα αρνητικά των πιθανών επιλογών και αφήστε το να καταλήξει μόνο του και να αντιμετωπίσει τα αποτελέσματα που θα προκύψουν.\nΉδη από πολύ μικρή ηλικία, τα παιδιά μας είναι ικανά να πλύνουν μόνα τους τα δόντια και τα χέρια τους. Μην σπεύδετε να το αναλάβετε εσείς, λοιπόν. Εκτός από το να του θυμίζετε ότι πρέπει να το κάνει, είναι σημαντικό να του εξηγήσετε και γιατί. Στόχος σας είναι να φτάσει στο σημείο που να φροντίζει μόνο του για την προσωπική του υγιεινή χωρίς να χρειάζεται να το παροτρύνετε.\nΜάθετέ του από μικρή ηλικία να μετρά τον χρόνο που δαπανά για κάθε δραστηριότητα, να συγκεντρώνεται (όσο του επιτρέπει το στάδιο ανάπτυξης στο οποίο βρίσκεται) και να προγραμματίζει τη μέρα του. Αν συνηθίσει σε αυτό από νωρίς, θα προσαρμοστεί πολύ πιο εύκολα στην καθημερινότητα ενός ενήλικα.\nΠροφανώς δεν λέμε ότι πρέπει να μάθετε στον δίχρονο γιο σας να φτιάχνει παστίτσιο, αλλά ήδη από την ηλικία των πέντε ετών τα παιδιά είναι σε θέση να φτιάξουν μόνα τους ένα σάντουιτς! Αργότερα, μπορείτε να τους δείξετε πώς να χρησιμοποιούν τον φούρνο μικροκυμάτων και όταν φτάσουν στην εφηβεία θα μπορούν πλέον να μάθουν να μαγειρεύουν κανονικά.\nΑπό τη στιγμή που θα μάθει να μετράει και να κάνει βασικές μαθηματικές πράξεις, μπορεί να καταλάβει και την αξία των χρημάτων. Αφήνοντάς το να αποφασίσει μόνο του πώς θέλει να εκμεταλλευτεί το χαρτζιλίκι του, του δίνουμε το πρώτο μεγάλο μάθημα. Αρκεί να μην φροντίζουμε να συμπληρώσουμε χρήματα μόλις τα… ταμεία του αδειάσουν. Επίσης, βεβαιωθείτε ότι συνειδητοποιεί πως όταν χρησιμοποιούμε κάρτα για τις αγορές μας, εξακολουθούμε να σπαταλάμε κανονικότατα χρήματα!\nΠοτέ δεν είναι πολύ νωρίς για να το εμπλέξετε στην τακτοποίηση του χώρου του. Ξεκινήστε από απλά πράγματα (για παράδειγμα, από το να μαζεύει μόνο του τα παιχνίδια του) και όσο μεγαλώνει φροντίστε να προσθέτετε και άλλες εργασίες, με βάση τις νέες του δεξιότητες.\n«Το θέλω!»: Αυτή η φράση μετατρέπεται σε ρεφρέν τη στιγμή που τα μικρά μας μπαίνουν σε ένα εμπορικό κατάστημα – ιδιαίτερα αν πουλάει παιχνίδια. Αντί να προσπαθείτε να το πείσετε ότι κάτι είναι υπερβολικά ακριβό ή κακής ποιότητας, επιστρατεύστε το smartphone για να δώσει τη λύση! Αναζητήστε αντίστοιχα προϊόντα στο διαδίκτυο και δείξτε του στην πράξη πως υπάρχουν καλύτερες επιλογές. Με αυτόν τον τρόπο το βοηθάτε να αναπτύξει κριτική σκέψη, τόσο όσον αφορά τα ψώνια του όσο και γενικότερα!\nΠαραγγελίες σε εστιατόρια\nΑκούγεται χαζό, όμως όταν αφήνουμε – ή παροτρύνουμε – τα μικρά μας να παραγγείλουν μόνα τους όταν βγαίνουμε έξω για φαγητό, ενισχύουμε την αυτοπεποίθησή τους. Πρώτα από όλα γιατί αισθάνονται και εκείνα «μεγάλα»! Παράλληλα, πρόκειται για μια διαδικασία που τα εξαναγκάζει στη λήψη αποφάσεων – και μάλιστα… δύσκολων, όπως όλοι ξέρουμε. Απλώς θυμίστε τους να είναι ευγενικά και να λένε «ευχαριστώ» και «παρακαλώ» στους σερβιτόρους.\nΦανταστείτε την καθημερινότητά σας αν αφαιρέσετε τα παρακάλια στο παιδί για να ξυπνήσει, να φάει πρωινό, να πλύνει τα δόντια του και να ντυθεί για το σχολείο. Για να κάνετε αυτό το… όνειρο πραγματικότητα, πάρτε του ένα ξυπνητήρι που να μπορεί να χρησιμοποιεί εύκολα μόνο του και ζητήστε του να επιλέγει τα ρούχα του από το προηγούμενο βράδυ.\nΑν το μικρό σας βρίσκεται ακόμη σε νηπιακή ηλικία, θα χρειαστεί να περιμένετε λίγα χρόνια ακόμη. Όταν φτάσει στην προεφηβεία, όμως, είναι μια πολύ καλή στιγμή να του μάθετε πώς να αλλάζει λάμπες, να ξεβουλώνει τον νεροχύτη και να αδειάζει σακούλες στην ηλεκτρική σκούπα. Όταν μετακομίσει για πρώτη φορά στο δικό του σπίτι, θα σας ευγνωμονεί.


Όλοι κάνουμε το ταξίδι του Οδυσσέα | Αυτεπίγνωση\nΌλοι κάνουμε το ταξίδι του Οδυσσέα\nΟ Οδυσσέας είστε εσείς. Κι εγώ. Το ταξίδι του θα το κάνουμε όλοι αργά ή γρήγορα. Θα επιστρέψουμε. Στην αληθινή πατρίδα μας. Μέχρι τότε είμαστε πλάνητες όπως ο ήρωας του Ομήρου. Ταξιδεύουμε από ζωή σε ζωή κι από εμπειρία σε εμπειρία.\nΓευόμαστε τους γλυκούς καρπούς των Λωτοφάγων, ξεχνιόμαστε από το τραγούδι των Σειρήνων, συντριβόμαστε ανάμεσα στη Σκύλλα και τη Χάρυβδη, λαχταρώντας πάντα την επιστροφή στην Ουράνια Πατρίδα και στην Πηνελόπη-ψυχή μας. Η Οδύσσεια είναι το τραγούδι της νοστ-αλγίας μας. Το άλγος του νόστου. Η λαχτάρα και ο πόνος μας για τον γυρισμό στην Πηγή μας.\n[...] Ο τρόπος που έχουμε μάθει να σκεφτόμαστε είναι συγκριτικός και δυιστικός. Ωστόσο δεν είναι ισοδύναμες όλες οι έννοιες. Η μόνη σύγκριση που υπάρχει είναι ανάμεσα στην αλήθεια και το ψεύδος. Καθώς ανελίσσεται πνευματικά ο αναζητητής, περνά από τον χώρο του δυισμού και της πολυμορφίας στο ενοποιημένο πεδίο, πέρα από τις αντιθέσεις καλού και κακού. Εκεί αυτές οι δύο έννοιες δεν συμφιλιώνονται απλώς, ούτε δημιουργούν μια ισορροπία. Ούτε καν συγχωνεύονται για να αναδείξουν μια άλλη πραγματικότητα.\nΕκεί, αποδεικνύεται πως μόνο το καλό υπάρχει. Και η αγάπη. Το κακό έχει ήδη απαλειφθεί γιατί αναγνωρίστηκε ως αυτό που ήταν: μια ψευδαίσθηση επειδή στον κύκλο του Θείου το κακό δεν υπάρχει. Όμως όσο είμαστε πλάνητες όπως υπήρξε ο Οδυσσέας και περιπλανώμεθα στον κόσμο της πλάνης, πιστεύουμε στις συλλογικές ψευδαισθήσεις.\nΚάνουμε λοιπόν ο καθένας μας το ταξίδι του Οδυσσέα, συναντώντας θηρία και τέρατα, σκληρούς αντιπάλους και άγριες ώρες μοναξιάς και φόβου. Ζούμε ζωές επί ζωών, παλεύοντας με τον πόνο, τη φθορά και τον θάνατο. Και όλα αυτά γιατί πιστέψαμε στο κακό και έτσι το καταστήσαμε αληθινό στο υποκειμενικό μας σύμπαν.\n*Ιουλία Πιτσούλη, από τη "Μυστική Οδύσσεια" (εκδ. Έσοπτρον)


Αύξηση αφίξεων, αλλά μείωση εσόδων | Χανιώτικα Νέα\n3 Σεπτεμβρίου, 2014 9:54 πμ\nΑύξηση, σε σχέση με τον περυσινό Αύγουστο, παρουσίασε η τουριστική κίνηση και στον Νομό Ρεθύμνου τον κατ’ εξοχήν μήνα των διακοπών Ελλήνων και ξένων. Η αύξηση, πάντως, δεν ήταν θεαματική, αφού και το 2013 οι πληρότητες ήταν πολύ υψηλές, αγγίζοντας το 100% και επομένως, λόγω και του ότι δεν δημιουργήθηκαν επιπλέον κλίνες, οι επισκέπτες που υπήρχε η δυνατότητα να φιλοξενηθούν ήταν αριθμητικά λίγοι παραπάνω. Στα χαρακτηριστικά του φετινού Αυγούστου ήταν η «δειλή επανεμφάνιση» των Ελλήνων επισκεπτών, η πλειοψηφία των οποίων πάντως επέλεξε να επιστρέψει στα χωριά ή να φιλοξενηθούν από συγγενείς και φίλους. Πάντως, η αυξημένη τουριστική κίνηση δεν μεταφράζεται και σε αύξηση του τζίρου στην τουριστική αγορά, ειδικά στον χώρο της εστίασης και των τουριστικών καταστημάτων. Και αυτός είναι ο λόγος που οι παράγοντες του τουρισμού επισημαίνουν με έμφαση πως είναι απαραίτητο να δημιουργηθούν οι κατάλληλες συνθήκες για την επιμήκυνση της σεζόν «γιατί με τουρισμό τριών μηνών δεν επιβιώνουν ούτε οι ξενοδόχοι, ούτε οι ξενοδοχοϋπάλληλοι ούτε η οικονομία ανακάμπτει», όπως σημείωσε χαρακτηριστικά στην “Κρητική Επιθεώρηση” ο πρόεδρος του Συλλόγου Ξενοδόχων Ρεθύμνου Μανώλης Τσακαλάκης.\nΠΛΗΡΗΣ Ο ΑΥΓΟΥΣΤΟΣ, ΣΤΑ ΙΔΙΑ ΕΠΙΠΕΔΑ ΣΥΝΕΧΙΖΕΙ Ο ΣΕΠΤΕΜΒΡΙΟΣ\n«Λίγο καλύτερα από πέρυσι κινήθηκε ο Αύγουστος», παρατήρησε ο κ. Τσακαλάκης, επισημαίνοντας πως ο τουριστικός κόσμος είναι ικανοποιημένος από τις πληρότητες. Ο ίδιος τόνισε πως η «αναταραχή» που παρατηρήθηκε στην αρχή του μήνα λόγω της πτώχευσης των ρωσικών γραφείων, υπερκαλύφθηκε στη συνέχεια και ειδικά τις εβδομάδες πριν και μετά τον Δεκαπενταύγουστο. Στη συνέχεια, τις τελευταίες ημέρες του μήνα, υπήρξε η «συνηθισμένη κοιλιά», η οποία αναστρέφεται, όπως προκύπτει από τα νούμερα και τις κρατήσεις για τον Σεπτέμβριο. Στο ιδιαίτερο χαρακτηριστικό του Αυγούστου ήταν η μικρή, αλλά αισθητή παρουσία Ελλήνων στα ξενοδοχεία του Ρεθύμνου, η οποία ουσιαστικά διαμορφώνει μία σχετική αισιοδοξία για το μέλλον. Παρ’ όλα αυτά, ο κ. Τσακαλάκης, θέλοντας να παραμείνει ρεαλιστικός, σημειώνει πως σε καμία περίπτωση δεν μπορεί να συγκριθεί η κατάσταση με τα χρόνια προ της κρίσης. «Φαινόταν από την αρχή της σεζόν ότι θα υπήρχε μία μικρή κίνηση από Έλληνες, γιατί φέτος είχαμε κάποια τηλεφωνήματα διερευνητικά, με ενδιαφέρον για σύντομες έστω διακοπές», σημείωσε ο κ. Τσακαλάκης. Πάντως, η παρουσία Ελλήνων, ιδιαίτερα κατά τη διάρκεια των ημερών του Δεκαπενταύγουστου, ήταν έντονη στον Νομό, όμως εκτιμάται ότι η πολύ μεγάλη πλειοψηφία επέλεξε να φιλοξενηθεί σε συγγενικά ή φιλικά σπίτια. Η Γερμανία και η Ολλανδία είναι οι αγορές με τη μεγαλύτερη αύξηση αφίξεων στο Ρέθυμνο, ακολουθεί η Γαλλία, αλλά και η Ιταλία, που τα τελευταία δύο χρόνια είχε πτώση, ενώ αξιοσημείωτα νούμερα πρόσφεραν και οι επισκέπτες από την Πολωνία. Ο κ. Τσακαλάκης σχολιάζοντας την εξέλιξη της σεζόν παραδέχτηκε ότι είναι σημαντικό που υπάρχει μεγάλη αύξηση τα τελευταία χρόνια, όμως τόνισε με ιδιαίτερη έμφαση πως το σημαντικότερο για τον ελληνικό τουρισμό είναι να βρεθεί ο τρόπος της επιτυχημένης και ουσιαστικής επιμήκυνσης της σεζόν. Επιπλέον, για τον πρόεδρο των ξενοδόχων του Ρεθύμνου ζητούμενο είναι να δοθούν κίνητρα για επενδύσεις με μία σταθερή, σίγουρη και χωρίς διακυμάνσεις νομοθεσία.\nΓΕΜΑΤΑ ΤΡΑΠΕΖΙΑ – ΧΑΜΗΛΟΤΕΡΟΣ ΤΖΙΡΟΣ\nΤο γεγονός ότι το Ρέθυμνο “βούλιαξε” από κόσμο τον Αύγουστο είναι αδιαμφισβήτητο. Αυτό δεν σημαίνει, όμως, ότι γέμισαν ανάλογα και οι τσέπες των επιχειρηματιών που σχετίζονται με τον τουρισμό. Στην εστίαση, η κίνηση ήταν ικανοποιητική, τα τραπέζια γέμισαν, όμως ο τζίρος είναι μικρότερος σε σχέση με τα προηγούμενα χρόνια. «Ακόμα κι έτσι, όμως, πρέπει να είμαστε ικανοποιημένοι», δηλώνει στην “Κρητική Επιθεώρηση” ο γραμματέας του σωματείου εστίασης Χάρης Αυγουστάκης. Ο ίδιος τόνισε πως «ο φετινός είχε συνολικά περισσότερο κόσμο και ξένους, αλλά και Ελληνες. Ομως, όλοι κινήθηκαν με τη λογική να ξοδέψουν τα λιγότερα δυνατά χρήματα, με αποτέλεσμα να έχουμε πτώση της κατά κεφαλήν κατανάλωσης κατά 20% ως 30%. Τώρα πλέον, έχουμε επανέλθει στην κίνηση, που είχαμε και πριν τον Δεκαπενταύγουστο».


Μαρί Λουίζ Φρέι, γεωλόγος και διευθύντρια στο πεδίο απολιθωμάτων Μέσελ\nΤι δεν πρέπει να χάσω με τίποτα όταν επισκεφθώ το πεδίο απολιθωμάτων Μέσελ;\nΑν έχετε καλή φυσική κατάσταση, πρέπει οπωσδήποτε να κατεβείτε στο μεγαλύτερο βάθος στο πεδίο απολιθωμάτων του Μέσελ ή να συμμετάσχετε στην ερευνητική ξενάγηση που κάνουμε στις οπές των γεωτρήσεων. Το πιο βαθύ σημείο που είναι σήμερα προσβάσιμο βρίσκεται περίπου 65 μέτρα κάτω από την επιφάνεια της γης.\nΗ απλότητα του χώρου. Είναι σαν ένα ακατέργαστο διαμάντι. Αν και κρύβει μοναδικούς θησαυρούς, η αξία τους δεν γίνεται αντιληπτή με την πρώτη ματιά.\nΑξιοποιείστε τη δυνατότητα για μία ξενάγηση αργά το απόγευμα ή το βράδυ. Εκείνες τις ώρες της ημέρας έχει πιο πολλή ησυχία και το πεδίο απολιθωμάτων Μέσελ αποπνέει μία ιδιαίτερη, ξεχωριστή ατμόσφαιρα.\nΌσο πιο πολύ προχωρεί κανείς στο Μέσελ, τόσο καλύτερα μπορεί να αντιληφθεί την τρισδιάστατη υπόσταση του χώρου καθώς και τον ηφαιστειογενή χαρακτήρα του. Ο κρατήρας είχε δημιουργηθεί πριν από 47 εκατομμύρια χρόνια και αυτή ήταν η απαρχή για τον εντοπισμό αποθεμάτων πετρελαιοφόρου σχιστόλιθου, που υπάρχουν εδώ ακόμη και σήμερα, καθώς και για την ανακάλυψη των απολιθωμάτων.\nΠροσωπικά θα έλεγα ότι τα ευχάριστα συναισθήματα είναι πιο έντονα τον Μάιο και τον Ιούνιο, όταν η φύση ξυπνάει τον περιβάλλοντα χώρο και είναι σαν να αναζωογονεί ακόμα και το πεδίο των εξορύξεων.\nΤο μουσείο απολιθωμάτων στον οικισμό Μέσελ, κάπου τέσσερα χιλιόμετρα από το πεδίο των απολιθωμάτων. Εκτός από γνήσια ευρήματα των ανασκαφών, θα βρείτε πληροφορίες για τον αγώνα που είχαν δώσει οι κάτοικοι, όταν προ ετών κάποιοι πρότειναν να γίνει χωματερή η περιοχή που σήμερα αποτελεί μνημείο πολιτιστικής κληρονομιάς.\nΗ σπεσιαλιτέ της περιοχής είναι διάφορα φαγητά με πατάτες, για παράδειγμα το «Φλαπς», ένα είδος τηγανίτας με πολλές στρώσεις. Σε όποιον δεν του αρέσουν οι πατάτες, θα συνιστούσα το ζαμπόν της περιοχής με χωριάτικο μαύρο ψωμί.\nΤη Βάτενμεερ στη βόρεια θάλασσα το καλοκαίρι και το νησί Ράϊχεναου την άνοιξη.\nΗ Μαρί-Λουίζ Φρέι\nείναι η διευθύντρια του μνημείου πολιτιστικής κληρονομιάς στο πεδίο απολιθωμάτων Μέσελ.\nΣπούδασε μεταλλειολογία και γεωεπιστήμες στο Άαχεν και άρχισε να εργάζεται το 2003 στην έρευνα των απολιθωμάτων στο Μέσελ. Τα τελευταία χρόνια προσπάθησε να καταστήσει τον χώρο πιο ελκυστικό για τους επισκέπτες, παρά τις συνεχείς ερευνητικές και επιστημονικές εργασίες στο μέρος.


Ξυριστικές Μηχανές Braun Ξυριστική Μηχανή\n19.0€ - 72.0€ (19)\n72.0€ - 126.0€ (11)\n126.0€ - 302.0€ (13)\n302.0€ - 479.0€ (1)\nΡεύματος/ Επαναφορτιζόμενη (4)\nΠλήρως- Για χρήση και κάτω απο το νερό (31)\nWahl Barbering Shaver Ξυριστική Μηχανή\nΔιάρκεια Αυτονομίας σε min: 45\nΧρόνος Φόρτισης σε Ώρες: 8\nΑδιάβροχη : Δεν υποστηρίζεται\nΗ ξυριστική μηχανή Wahl Barbering Shaver είναι το απόλυτο εργαλείο για να διατηρήσεις πιο μοντέρνο και πιο φρέσκο το look σου!\nRemington R95 Ξυριστική Μηχανή\nΔιάρκεια Αυτονομίας σε min: 30\nΧρόνος Φόρτισης σε Ώρες: 8 ώρες χρόνος φόρτισης\nΞυριστική Μηχανή Remington R95 με 2 ανεξάρτητες κεφαλές για 50% περισσότερη κάλυψη και λεπίδες ακριβείας για τέλεια απόδοση.\nBraun M60 Ξυριστική Μηχανή\nΔιάρκεια Αυτονομίας σε min: 60\nΧρόνος Φόρτισης σε Ώρες: Λειτουργία με μπαταρία\nΑδιάβροχη : Μερικώς - Μόνο για τον καθαρισμό της κεφαλής\nΞυριστική μηχανή μπαταρίας Μ60 με πλέγμα smart foil, το οποίο αιχμαλωτίζει τις τρίχες που αναπτύσσονται σε διαφορετικές κατευθύνσεις.\n26.99 € από 39.90 €\nΚΕΡΔΙΖΕΙΣ 12.91 €\nRemington BHT 2000A Ξυριστική Σώματος\nΔιάρκεια Αυτονομίας σε min: 40\nΧρόνος Φόρτισης σε Ώρες: 14-16\nΞυριστική μηχανή BHT 2000A Remington με λεπίδες επιστρωμένες από τιτάνιο και δυνατότητα χρήσης σε στεγνό ή υγρό περιβάλλον. Διαθέτει αφαιρούμενο χτενάκι για ακρίβεια στο ξύρισμα και ρυθμιζόμενο ροδάκι για προσαρμογή του μήκους των τριχών.\n32.99 € από 39.90 €\nΣυσκευές σιδερώματος Philips με δωροεπιταγή 5€\nPhilips BG3010/15 Ξυριστική Σώματος\nΔιάρκεια Αυτονομίας σε min: 50 min\nΧρόνος Φόρτισης σε Ώρες: 8 ώρες\nΑδιάβροχη : Πλήρως- Για χρήση και κάτω απο το νερό\nΗ ξυριστική σώματος Philips BG3010/15 έχει σχεδιαστεί για να κόβει αποτελεσματικά κάθε τύπο τρίχας, χωρίς να ερεθίζει την επιδερμίδα. Χρησιμοποίησε τη μηχανή, που είναι φιλική για το δέρμα, για ξύρισμα ή τριμάρισμα κουμπώνοντας τη χτένα 3mm.\n33.90 € από 41.90 €\nRemington PF 7200 Comfort Series Ξυριστική Μηχανή\nΧρόνος Φόρτισης σε Ώρες: 16\nΞυριστική μηχανή PF 7200 Comfort Series Remington με προηγμένες διπλές λεπίδες από ατσάλι και με την τεχνολογία Flex, το εύκαμπτο πλέγμα προσαρμόζεται στις καμπύλες του προσώπου για άψογα αποτελέσματα ξυρίσματος.\n34.99 € από 39.90 €\nPanasonic ESRW30S503 Ξυριστική Μηχανή\nΔιάρκεια Αυτονομίας σε min: 21\nΕπαναφορτιζόμενη, πλενόμενη ,ξυριστική μηχανή ESRW30S503 πρωτοποριακή για υγρό & στεγνό ξύρισμα.\n38.99 € από 40.90 €\nPhilips BG3015/15 Ξυριστική Σώματος\nΔιάρκεια Αυτονομίας σε min: 50\nΧρόνος Φόρτισης σε Ώρες: 1 h\nΗ ξυριστική σώματος Philips BG3015/15 έχει σχεδιαστεί για να κόβει αποτελεσματικά κάθε τύπο τρίχας, χωρίς να ερεθίζει την επιδερμίδα. Χρησιμοποίησε τη μηχανή, που είναι φιλική με το δέρμα, για ξύρισμα ή τριμάρισμα κουμπώνοντας ένα από τα χτενάκια των 3, 5 ή 7 χιλ.\n42.90 € από 52.90 €\nBraun MG5010 Multigroomer Ξυριστική Μηχανή\nΧρόνος Φόρτισης σε Ώρες: 1\n50.94 € από 84.90 €\nΚΕΡΔΙΖΕΙΣ 33.96 €\nPhilips S1510/04 Ξυριστική Μηχανή\nΞυριστική μηχανή S1510/04, με σύστημα λεπίδων CloseCut, ευέλικτες κεφαλές 4 κατευθύνσεων και πτυσσόμενο τρίμερ.\n55.90 € από 69.90 €\nΚΕΡΔΙΖΕΙΣ 14.00 €\nRemington PF 7400 Comfort Series Ξυριστική Μηχανή\nΞυριστική μηχανή PF 7400 Comfort Series Remington με προηγμένες διπλές λεπίδες από ατσάλι και τεχνολογία Flex & Pivot. Είναι επαναφορτιζόμενη και διαθέτει κάλυμμα προστασίας.\n56.90 € από 59.90 €\nBraun 300s Black Series 3 Ξυριστική Μηχανή\nΔιάρκεια Αυτονομίας σε min: 20\nΗ ξυριστική μηχανή Braun 300s Black Series 3 είναι σκληρή με τα γένια και παράλληλα απαλή με το δέρμα. Σου προσφέρει βαθύ ξύρισμα και απαλό δέρμα πιο γρήγορα από ποτέ.\n56.90 € από 79.90 €\nBraun BG5010 Ξυριστική Σώματος\nΧρόνος Φόρτισης σε Ώρες: 14\nΞυριστική σώματος Braun BG5010 για απαλό ξύρισμα χωρίς ερεθισμούς και ιδανική για χρήση στο ντους.\n62.90 € από 76.90 €\nΣυσκευές σιδερώματος Philips με δωροεπιταγή 10€\nΞυριστική μηχανή S3120/06 πλήρως πλένομενη, με σύστημα λεπίδων ComfortCut και ευέλικτες κεφαλές 4 κατευθύνσεων. Μπορείς να τη χρησιμοποιήσεις για 45 λεπτά συνεχόμενα χωρίς καλώδιο.\nBraun 190-1Box Series 1 Ξυριστική Μηχανή\nΞυριστική μηχανή για μουστάκι και γένια με σύστημα FreeFloat το βυθιζόμενο πλέγμα ακολουθεί χωρίς προσπάθεια τις καμπύλες του προσώπου για ένα απαλό αποτέλεσμα.\n66.90 € από 79.90 €\n/Προσωπική Φροντίδα/Για τον άνδρα/Ξυριστικές Μηχανές


χολή-φαρμάκι: Αποποινικοποίηση της κάνναβης στο ΒΟΛΟ σήμερα και αύριο!\nΑύριο είναι ικανοί να μας απαγορεύσουν την καλλιέργεια ....ντομάτας και το μάζεμα βοτάνων από την εξοχή.\nΣτο χώρο του φεστιβάλ θα λειτουργεί αυτοδιαχειριζόμενο μπαρ και φαγητό (ώστε να βγουν τα έξοδα του φεστιβάλ), καθώς και χώρος για ελεύθερη κατασκήνωση, χαριστικό παζάρι, ενημερωτικά περίπτερα για το θέμα των απαγορεύσεων, έκθεση προϊόντων από τους συνεταιρισμούς ΑΜΕΑ «Ηλιοτρόπια» και «Αργώ».\nΌπως και αυτό της Aθήνας -που γίνεται για 7η χρονιά φέτος- και της Θεσσαλονίκης, το 2μερο Αντιαπαγορευτικό Φεστιβάλ Βόλου γίνεται ενάντια σε όλες τις απαγορεύσεις και ενάντια σε όλους τους εθισμούς. Τάσσεται ενάντια σε κάθε ναρκο-κουλτούρα, ενάντια στο εμπόριο ναρκωτικών, ενάντια στην καταστολή των ελευθεριών, ενάντια στην ύπνωση, την πολυτοξικομανία, την αλόγιστη, εγωπαθή και υπερβολική χρήση ουσιών κάθε λογής. Είναι ενάντια σε κάθε κουλτούρα νάρκωσης, αποβλάκωσης, φρικαρίσματος, και στρουθοκαμηλισμού.\nΣε καμία περίπτωση δεν διαφημίζει τη χρήση καμίας νόμιμης ή παράνομης ουσίας. Αντίθετα γίνεται για να διεκδικήσουμε πιο δίκαιες και αποτελεσματικές πολιτικές, για να πληροφορήσουμε τον νέο κόσμο αδογμάτιστα για την επικινδυνότητα των ουσιών που καταναλώνουν και να αντιμετωπίσουμε την εξάρτηση από αυτές ανθρώπινα με βάση την τοξικότητά τους._


Windows 10 April 2018 Update προετοιμασία πριν την εγκατάσταση\nΜετά από μερικές εβδομάδες καθυστέρηση η ενημερωμένη έκδοση Windows 10 Spring Creators Update που στο τέλος έγινε Windows 10 April 2018 Update, θα κυκλοφορήσει σήμερα.Αυτό δεν σημαίνει ότι θα λάβετε την ενημέρωση σήμερα, καθώς όπως έχουμε αναφέρει η διάθεση των μεγάλων ενημερώσεων των Windows 10 πραγματοποιείται σταδιακά.\nΑυτό οφείλεται στο ότι η Microsoft συλλέγει δεδομένα από τις πρώτες εγκαταστάσεις και “on the fly” αντιμετωπίζει ζητήματα συμβατότητας και σφάλματα που παρουσιάζονται.\nWindοws 10 April 2018 Update πως να καθυστερήσετε την αναβάθμιση\nΦυσικά για τους βιαστικούς υπάρχει πάντα η λύση εγκατάστασης με το Media Creation Tool που θα κυκλοφορήσει μόλις διαθέσει η Microsoft τη νέα έκδοση. Όμως πριν περάσετε στην διαδικασία αναβάθμισης του συστήματός σας καλό θα ήταν να βεβαιωθείτε ότι ο υπολογιστής σας πληροί τις ελάχιστες απαιτήσεις της Microsoft.\nΗ ενημερωμένη έκδοση Windows 10 April 2018 Update δεν φέρνει αλλαγές στις ελάχιστες απαιτήσεις hardware. Αυτό σημαίνει ότι αν η συσκευή σας τρέχει ήδη το Fall Creators Update, μπορείτε να αναβαθμίσετε στη νέα έκδοση.\nΓια όλους τους άλλους, παρακάτω είναι οι αναμενόμενες ελάχιστες απαιτήσεις hardware που πρέπει να πληροί το σύστημά σας:\nMD80 Mini DV Η πιο μικρή φορητή κάμερα του κόσμου\nΕπεξεργαστής: 1GHz ή γρηγορότερος επεξεργαστής ή SoC\nRAM: 1GB για 32-bit ή 2GB for 64-bit\nΣκληρός Δίσκος: 16GB για 32-bit OS ή 20GB για 64-bit OS\nΚάρτα γραφικών: DirectX 9 η μεγαλύτερη με WDDM 1.0 driver\nΟθόνη: 800x600 pixels\nΟι παραπάνω είναι οι ελάχιστες απαιτήσεις. Συνιστάται όμως τουλάχιστον 4GB μνήμη RAM για να τρέχουν ομαλά τα Windows 10 και φυσικά όσο νεότερος ο επεξεργαστής, τόσο το καλύτερο.\nΕπίσης, οι επεξεργαστές Atom Clover Trail δεν υποστηρίζονται πλέον και μια αναβάθμιση με μη αυτόματο τρόπο θα μπορούσε να προκαλέσει ανεπανόρθωτα προβλήματα.\nΒεβαιωθείτε ότι έχετε αρκετό αποθηκευτικό χώρο. Η ενημερωμένη έκδοση Windows 10 April 2018 Update θα απαιτεί τουλάχιστον 16GB στο δίσκο σας, αλλά συνιστάται να έχετε τουλάχιστον τον διπλάσιο χώρο. Αν ξεκινήσει η λήψη και δεν υπάρχει αρκετός χώρος για την αποθήκευση των αρχείων και την αποσυμπίεσή τους, η διαδικασία τίθεται σε αναμονή μέχρι να καθαρίσετε το δίσκο σας. Έτσι πριν ξεκινήσετε καλό θα ήταν να καθαρίσετε το δίσκο σας, ειδικά αν έχετε πρόβλημα χώρου.\nWindows 10 Fall Creators Update Build 16237\nΑπενεργοποιήστε το λογισμικό ασφαλείας. Στο παρελθόν, οι λύσεις ασφάλειας τρίτων κατασκευαστών, αποδείχτηκαν ιδιαίτερα ενοχλητικές σε χρήστες των Windows 10 και ορισμένες φορές εμπόδιζαν τη διαδικασία λήψης, εγκατάστασης ή εκκίνησης.\nΈτσι συνιστάται να απενεργοποιήσετε προσωρινά το λογισμικό ασφαλείας έως ότου ολοκληρωθεί η εγκατάσταση.\nΕλέγξτε για προβλήματα συμβατότητας με παλιά προγράμματα. Μερικές φορές, ακόμα και μια πολύ μικρή εφαρμογή μπορεί να εμποδίσει την αναβάθμιση λόγω προβλημάτων συμβατότητας. Αυτός είναι και ένας από τους λόγους που η Microsoft διαθέτει σταδιακά κάθε νέα μεγάλη ενημέρωση των Windows 10.\nΕάν κάποια εφαρμογή που χρησιμοποιείτε δεν έχει ενημερωθεί για μεγάλο χρονικό διάστημα, είναι καλύτερα να την αφαιρέσετε και να την εγκαταστήσετε ξανά μετά την αναβάθμιση του συστήματός σας.\nΟι καθαρές εγκαταστάσεις είναι οι καλύτερες. Αν έχετε την δυνατότητα να εγκαταστήσετε τα Windows από την αρχή, χωρίς να αναβαθμίσετε ένα υπάρχον σύστημα, προτιμήστε το. Αν υπάρχουν επίσης πολλά προβλήματα συμβατότητας, μια καθαρή εγκατάσταση θα προχωρήσει κανονικά, χωρίς ιδιαίτερα προβλήματα.


Προφύλαξη οθόνης κινούμενα σχέδια : Τίνκερμπελ\nΚινούμενα Προφύλαξη Οθόνης Τίνκερμπελ\nΗ νεράιδα Τίνκερμπελ είναι ένας φανταστικός χαρακτήρας Disney. Ο καθένας την ξέρει ως ένα από τους κύριους χαρακτήρες από την ταινία της Disney Πήτερ Παν. Επίσης, έχει διαδοθεί από το αστέρι του νεράιδες προνόμιο της Disney. Σε αυτό το εμψύχωση μπορούμε να δούμε την περιβάλλεται από λουλούδια, φυτά, δέντρα και ζώα. Της αρέσει να ζουν μέσα στη φύση. Χαρακτηρίζεται από ένα πολύ μικρό ξανθό κορίτσι. Έχει ένα μαγικό ραβδί με νεράιδα σκόνη. Απολαύστε το πιο δημοφιλές παραμύθι της Disney.. Κατεβάστε το προφύλαξη οθόνηςç της Τίνκερμπελ κάνοντας κλικ στο κουμπί «Kατεβάσετε», είναι μια δωρεάν υπηρεσία της Gifmania. Αυτή η προφύλαξη οθόνης είναι μέρος της θεματικής συλλογής κινούμενα σχέδια, επειδή είναι οργανωμένες έτσι ώστε να είναι ευκολότερο για σας να φτάσετε εδώ, αν είστε ένας μεγάλος οπαδός του κινούμενα σχέδια, οι λήψεις είναι δωρεάν και αυτό το screensaver έχει κατεβάσει 67 φορές, πράγμα που σημαίνει ότι είναι πολύ δημοφιλής. Αυτό είναι ένα ασφαλές προϊόν, και θα σας βοηθήσει να προστατεύσετε τον υπολογιστή σας, επειδή είναι εντελώς δωρεάν και αξιόπιστη. Αυτή η προφύλαξη οθόνης έχει βαθμολογία 8 από τους χρήστες που έχουν κατεβάσει και αυτό είναι μέρος της συλλογής μας από το 2012-04-04 17:04:30, ημέρα κατά την οποία είχε συμπεριληφθεί στην βάση δεδομένων μας. Ελπίζουμε να σας αρέσει και που σας βοηθά να προστατεύσει τον υπολογιστή σας Windows λειτουργικό σύστημα. Αυτό το προφύλαξη οθόνης στο ελληνικά είναι δωρεάν, ανήκει στην κατηγορία: κινούμενα σχέδια. Είναι μια Gifmania λογισμικού, ώστε να μπορείτε να εμπιστευτείτε την ποιότητα τους. Είναι η έκδοση 1.0 του προϊόντος είναι διαθέσιμη για τα λειτουργικά συστήματα των Windows 95 Windows 98 Windows 98 SE Windows ME Windows 2000 Windows NT Windows 2003 Windows XP Windows Vista Windows 7 Windows 8. Κινούμενο προφύλαξη οθόνηςç Τίνκερμπελ του κινούμενα σχέδια για να κατεβάσετε δωρεάν και να φροντίζει για την οθόνη σας με την προφύλαξη οθόνηςç


Rollers για κυματιστές μπούκλες γρήγορα & διασκεδαστικά σε προσφορά! | Deals365.gr\nRollers για κυματιστές μπούκλες γρήγορα & διασκεδαστικά σε προσφορά!\n8,9€ για τα πρωτότυπα rollers ''Hair Wavz'' που δημιουργούν γρήγορα και πανεύκολα ανάλαφρες κυματιστές μπούκλες χωρίς τη χρήση σίδερου ή μασιάς, κατάλληλα για μήκη μαλλιών έως 50εκ., με παραλαβή από το "AsSeenOnTv.gr" ή με πανελλαδική αποστολή στο χώρο σας, αρχικής αξίας 19,9€\nΔεν χρειάζεται πλέον να καίτε τα μαλλιά σας με τις υψηλές θερμοκρασίες που έχουν οι μασιές και τα σίδερα, ειδικά τώρα το καλοκαίρι που ταλαιπωρούνται αρκετά από τον ήλιο και την θάλασσα!\nΤο ''Hair Wavz'' θα σας βοηθήσει να δημιουργήσετε μόνη σας ένα υπέροχο χτένισμα με τον πιο εύκολο και διασκεδαστικό τρόπο!\n- Ο πιο εύκολος και οικονομικός τρόπος για μπούκλες γρήγορα & εύκολα\n- Σας χαρίζει υπέροχες κυματιστές μπούκλες\n- Ιδανικό για μαλλιά που φριζάρουν και είναι ατίθασα.\n- Τα μαλλιά σας δεν ταλαιπωρούνται από τις υψηλές θερμοκρασίες όπως ταλαιπωρούνται όταν χρησιμοποιείτε μασιές και σίδερα μαλλιών\n- Περιέχει 16 rollers\n- Εφαρμόστε σε νωπά μαλλιά.\n- Μέγιστο μήκος μαλλιών: 50cm\nOδηγίες χρήσης: Χωρίστε τα μαλλιά σας σε τούφες (περίπου 2,5cm) και με τη βοήθεια του πλαστικού stick εισάγετε κάθε τούφα μέσα σε ένα roller. Στη συνέχεια αφήστε τα μαλλιά σας να στεγνώσουν ή, σε περίπτωση που βιάζεστε, στεγνώστε τα με το πιστολάκι και αφαιρέστε τα rollers. Είστε έτοιμη!\nΣημαντικό: Δυνατότητα πανελλαδικής αποστολής με 3€ (έως και ανά 2 κουπόνια) που επιλέγετε κατά τη διαδικασία αγοράς!\nΤο Deal ισχύει έως 31 Aυγούστου 2014 (καταληκτική ημερομηνία παραλαβής από το Asseenontv.gr).\nΤο Deal περιλαμβάνει αναλυτικά: μία (1) συσκευασία rollers ''Hair Wavz'' με 16 rollers, κατάλληλα για μήκος μαλλιών έως και 50cm.\nΔυνατότητα πανελλαδικής αποστολής με 3€ (έως και ανά 2 κουπόνια) που επιλέγετε κατά την διαδικασία αγοράς του κουπονιού σας. Επιλέγοντας τα έξοδα αποστολής, συμπληρώνετε την φόρμα με όλα τα απαραίτητα στοιχεία για την αυτόματη παραγγελία του προϊόντος από το Asseenontv.gr. Η αγορά αποτελεί σε αυτή την περίπτωση και αυτόματη παραγγελία του προϊόντος.


νεα μοντελα | Car & Driver\nΑΡΧΙΚΗ > ΝΕΑ ΜΟΝΤΕΛΑ\nΗ μονάδα ισχύος που ενσωματώνει αφορά σε έναν κινητήρα 3.0 TFSI και έναν δυνατό ηλεκτροκινητήρα με την συνολική απόδοση του συστήματος να μπορεί να φθάσει σε ισχύ τα 456 PS και ροπή τα 700 Nm! 9/12\nΜοντέρνο σε ντιζάιν, ευρύχωρο, με μεγάλη γκάμα κινητήρων και σύγχρονες τεχνολογίες το νέο Kamiq έρχεται για να κατακτήσει την κατηγορία των μικρών SUV. περισσότερα\nΑναμονή τέλος για το Golf 8ης γενιάς, το οποίο εκσυγχρονίζεται χωρίς να αλλάζει σχεδιαστικά και αποκτά ένα μηχανολογικό και ψηφιακό υπόβαθρο πρώτης γραμμής ικανό να το διατηρήσει στην θέση του κυρίαρχου των πωλήσεων πανευρωπαϊκά. - Διαβάστε όλες τις λεπτομέρειες και δείτε τις πρώτες επίσημες φωτογραφίες από την παγκόσμια πρεμιέρα του. περισσότερα\nΤο νέο Yaris επιστρέφει στην κατηγορία B έχοντας να επιδείξει ένα πιο δυναμικό σε σχεδίαση αμάξωμα, αλλά και ένα πιο αποδοτικό υβριδικό σύστημα. Πότε έρχεται στην Ελλάδα. περισσότερα\nAυτές είναι οι νέες BMW X5 M & X6 M με απόδοση 600 PS και 750 Nm ροπής(video)\nΛίγο πριν τον αγώνα DTM στο Hockenheim και την πρεμιέρα στην έκθεση του Los Angeles, οι Γερμανοί παρουσιάζουν τις top εκδόσεις των δύο SUV τους. περισσότερα\nΗ ιαπωνική εταιρία ανακοίνωσε επίσημα την προγραμματισμένη ανανέωση του δημοφιλούς SUV της. περισσότερα\nH νέα έκδοση της Macan ακολουθεί το facelift που είχε το μοντέλο από πέρυσι αλλά λόγω WLTP υπήρξαν καθυστερήσεις. περισσότερα\nΛίγο πριν την επίσημη παρουσίασή του στο σαλόνι της Φρανκφούρτης, το νέο Audi RS Q8 εντοπίστηκε να 'κόβει' βόλτες σε δημόσιους δρόμους. περισσότερα\nΤις υβριδικές εκδόσεις για τα μικρότερα οικογενειακά της μοντέλα ανακοινώνει η Mercedes-Benz, που προσφέρουν 60 km ηλεκτρικής αυτονομίας. περισσότερα\nΦρεσκάρισμα για το Audi SQ7 TDI\nΑκόμη και ένα κορυφαίο SUV χρειάζεται τις τονωτικές του ενέσεις για να συνεχίσει ανανεωμένο την πορεία του. περισσότερα\nΗ BMW κάνει ρελάνς στην κατηγορία των premium sedans και συνάμα τονώνει τον 'ηλεκτρικό' χαρακτήρα της. Έτσι μέσα Ιουλίου ταξιδέψαμε στο Μόναχο για να γνωρίσουμε τα δύο νέα μέλη της Σειράς 3: την plug-in BMW 330e Sedan και την πάντα πρακτική Σειρά 3 Touring. περισσότερα\nΗ MINI δεν θα μπορούσε να μείνει εκτός της σύγχρονης τάσης για ηλεκτροκίνηση. Το Cooper SE, η ηλεκτροκίνητη έκδοση του δημοφιλούς μοντέλου, είναι γεγονός. περισσότερα\nΤο Nissan GT-R NISMO 2020 διαθέτει το γνώριμό μας διαχρονικό στυλ που αντανακλά την μακροχρόνια αγωνιστική φιλοσοφία του αγωνιστικού οίκου της φίρμας. Έχει όμως πλέον πολλές τεχνολογίες, εμπνευσμένες από τον μηχανοκίνητο αθλητισμό, δημιουργώντας ένα ισορροπημένο μηχάνημα οδήγησης που είναι έτοιμο να βγει τόσο στο δρόμο, όσο και στην πίστα. Πάμε να τις δούμε... περισσότερα\nΜε αναφορές στο παρελθόν, η Fiat γιορτάζει με το 500 Dolcevita τα γενέθλια του θρυλικού μοντέλου περισσότερα\nH πιο extreme έκδοση του Megane βγαίνει πλέον και επίσημα στην παραγωγή αν και για μόλις 500 τυχερούς που θα καταφέρουν να το αποκτήσουν. περισσότερα\nTo Prato Orage είναι γαλλικό με ατμοσφαιρικό κινητήρα 900 ίππων\nΤο γαλλικό super car εντυπωσιάζει με τον κινητήρα του αλλά και λεπτομέρειες όπως οι συνδέσεις από χρυσό των ηλεκτρονικών συστημάτων. περισσότερα\nH Ford δεν έλαβε υπόψη της καμία προδιαγραφή και κανέναν περιορισμό και έτσι παρουσίασε στο Φεστιβάλ Goodwood το GT MkII. περισσότερα\nΗ Alfa Romeo τραβάει την κουρτίνα για τη νέα GTV που θα είναι hi-tech και σε κάθε περίπτωση ένα καθαρόαιμο οδηγοκεντρικό κουπέ! περισσότερα\nΟ ισχυρότερος 2λιτρος κινητήρας παραγωγής είναι αυτός που τροφοδοτεί τις νέες εκδόσεις των A45 και CLA45. Με 421 ίππους διατηρούν τον άτυπο τίτλο των πιο ισχυρών στην κατηγορία! περισσότερα\nΠερίπου τέσσερα χρόνια μετά το λανσάρισμά του το Astra περνά από ένα προγραμματισμένο facelift. Το μοντέλο της Opel αναμένεται απο τον Σεπτέμβριο στην Ελλάδα. περισσότερα\nΑν πιστεύετε ότι αυτό που βλέπετε είναι απλά ένα Renault Captur facelift ετοιμαστείτε να αναθεωρήσετε. Πίσω από την soft ανανέωση στην αισθητική, κρύβεται πολλή τεχνολογική πρόοδος αλλά και μια σπουδαιότητα που καθιστά το γαλλικό συμπαγές crossover ένα μοντέλο-ορόσημο για τη Renault και τη συμμαχία ολόκληρη. περισσότερα\nΚαι η νέα X6 θα κατασκευάζεται στο εργοστάσιο στο Spartanburg των ΗΠΑ. Επίσημο λανσάρισμα από τον ερχόμενο Νοέμβριο. περισσότερα\nΤο καινούργιο KIA XCeed, η crossover έκδοση του επιτυχημένου μικρομεσαίου μοντέλου της εταιρείας, παρουσιάστηκε και δείχνει τη σχεδιαστική υπεροχή του και τον σπορτίβ χαρακτήρα του στη δημοφιλή κατηγορία. Στην Ελλάδα, θα πωλείται από τον Οκτώβριο. περισσότερα\nΗ πιο σπορ εκδοχή του Audi Q8 εφοδιάζεται με πετρελαιοκινητήρα 435 ίππων και mild υβριδικό σύστημα. περισσότερα\nΜετά την παρουσίαση του νέου 208 η γαλλική εταιρία προχωρά στην ανανέωση ενός ακόμη σημαντικού μοντέλου. περισσότερα\nΠέρασαν επτά χρόνια από τη στιγμή της γέννησης αυτού που έμελλε να γίνει το ηλεκτρικό best-seller: το Renault Zoe ξεκίνησε περίπου ως ένα επιχειρηματικό στοίχημα και έγινε ένας πιονέρος ενός... πιονέρου –όπως πάντα- κατασκευαστή. περισσότερα\nΑποκάλυψη για τη νέα BMW M8!\nTo M Division αποκάλυψε τις κορυφαίες εκδόσεις της Σειράς 8 τόσο στην coupe όσο και στην convertible έκδοση με ισχύ έως 625 PS στην έκδοση Competition! περισσότερα\nΗ Opel διατρανώνει την αποκοπή της από το άρμα της General Motors και την ενσωμάτωσή της στον Όμιλο PSA με ένα σύγχρονο και ταυτόχρονα άξαφνο τρόπο (για την ίδια): τη δημιουργία και πρόταξη του Corsa-e, της ηλεκτροκίνητης έκδοσης του νέας γενιάς του supermini μοντέλου. περισσότερα\nΑυτή είναι η υβριδική Ferrari SF90 Stradale των 1000 PS!\nΗ ιταλική φίρμα έδωσε στην δημοσιότητα τα πρώτα επίσημα στοιχεία για το δεύτερο υβριδικό της μοντέλο. περισσότερα\nΗ X1 περνά από το πρώτο της facelift και αποκτά μια νέα plug-in υβριδική έκδοση. Διαθέσιμη στις αγορές της Ευρώπης από αυτό το καλοκαίρι. περισσότερα\nH γερμανική εταιρία φαίνεται πως επίσπευσε την διαδικτυακή πρεμιέρα της νέας Σειράς 1 μετά από μια σχετική διαρροή. περισσότερα\nH Audi παρουσίασε το Q5 55 TFSI e quattro, την plug-in υβριδική έκδοση του SUV μοντέλου της, το οποίο μπορεί να κινηθεί ως αμιγώς ηλεκτροκίνητο σε μια απόσταση έως 40 km, ενώ η μέση τυποποιημένη κατανάλωσή του κυμαίνεται μεταξύ 2,1-2,4 l/100 km. περισσότερα\nMini: Ανανέωση και κορυφαία ισχύς για τα Clubman και Countryman\nΤόσο το Clubman John Cooper Works όσο και η αντίστοιχη έκδοση του Countryman είναι τα ταχύτερα Mini που έχουν κατασκευαστεί έως τώρα! περισσότερα\nTo best-seller της Audi ανανεώνεται με νέες δυνατότητες συνδεσιμότητας, με εκδόσεις ήπιας υβριδικής τεχνολογίας και ένα S4 με V6 ΤDI. περισσότερα\nH Hyundai θέλει να διεκδικήσει μερίδιο στην αγορά των hot hatches όλων των κατηγοριών και θα επεκτείνει την γκάμα Ν της προς τα κάτω. περισσότερα\nΗλεκτρικό turbo, κύκλωμα 48V και ήπια υβριδική υποβοήθηση για τα νέα Audi S6 και S7, που είναι οικονομικά αλλά και γρήγορα. περισσότερα\nΠρος το παρόν πρόκειται για την ταχύτερη έκδοση της CLA που θα παρουσιαστεί στη Νέα Υόρκη (16 Απριλίου), ενώ έπεται στις αρχές του 2020 η κορυφαία CLA45 AMG. περισσότερα\nΤο νέο πλαίσιο CMF-B επιτρέπει στους μηχανικούς των Γάλλων να χρησιμοποιήσουν στο νέο Captur πολλά διαφορετικά συστήματα κίνησης. περισσότερα\nΟι νέες κορυφαίες από πλευράς ισχύος εκδόσεις των εν λόγω Volvo θα είναι διαθέσιμες στην ευρωπαϊκή αγορά από το ερχόμενο καλοκαίρι. περισσότερα\nΤην πρωτεύουσα της Ολλανδίας επέλεξε η Ford για την παγκόσμια πρεμιέρα του νέου Kuga, το οποίο επιστρέφει πιο εντυπωσιακό από ποτέ, προσφέροντας στην γκάμα του τρεις υβριδικές εκδόσεις και πλήθος τεχνολογιών άνεσης και ασφάλειας. περισσότερα\nΗ Ferrari P80/C είναι μία και μοναδική (video)\nΠρόκειται για ένα one-off μοντέλο που βασίζεται στην αγωνιστική 488 GT3 και προορίζεται αποκλειστικά για χρήση στην πίστα. περισσότερα\nΕπιτέλους, η αμερικανική εταιρία έδωσε τα πρώτα στοιχεία για το Model Y που παρουσιάστηκε σε μια ειδική εκδήλωση στο Los Angeles. περισσότερα\nH σουηδική εταιρία παρουσίασε στην Γενεύη το μοντέλο που ουσιαστικά αντικαθιστά το Agera RS. περισσότερα\nΗ ηλεκτροκίνητη έκδοση του καινούργιου Peugeot 208 δείχνει έμπρακτα την τεχνολογία και τεχνογνωσία που έχουν αποκτήσει στην γαλλική εταιρεία με την πολυετή εμπειρία τους σε αυτόν τον τομέα περισσότερα\nΚυρίες και κύριοι, η αυτού εξοχότις, η νέα Ferrari! Όπως ήταν φυσικό, το καινούργιο μοντέλο της ιταλικής εταιρείας δημιούργησε το αδιαχώρητο στον χώρο της φίρμας του Maranello. περισσότερα\nΑυτό είναι το πρώτο αυτοκίνητο που παρουσιάζει στο σαλόνι της Γενεύης η νεοσύστατη Piech Automotive, η οποία ανήκει στον γιο του Ferdinand Piech. περισσότερα\nΕλλείψει άλλου, η FIAT παρουσίασε το πρωτότυπο, ηλεκτροκίνητο Centoventi για να γιορτάσει τα 120 χρόνια από την ίδρυσή της, αλλά και να επανατοποθετήσει βασικές αρχές για την ίδια, στη δημιουργία οχημάτων. περισσότερα\nΗ Alfa Romeo παρουσίασε μια νέα πρόταση στην κατηγορία των κόμπακτ SUV το οποίο και θα τοποθετηθεί κάτω από τη Stelvio. Ενσωματώνει υβριδική τεχνολογία και εντυπωσιάζει με την αθλητική του σιλουέτα! περισσότερα\nΣτην Γενεύη η τσέχικη εταιρία παρουσιάζει ένα SUV που θα αποτελέσει το πρώτο ηλεκτροκίνητο Skoda που θα μπει στην παραγωγή του χρόνου. περισσότερα\nΕπίδειξη δύναμης από την Aston Martin στο ελβετικό σαλόνι με ένα πρωτότυπο που δείχνει το μέλλον και δίνει μια μια αποστομωτική απάντηση στη Ferrari F8 and McLaren 720S! περισσότερα\nΕίναι ένα από καινούργια μοντέλα της Crossover κατηγορίας που αναμένεται να προσελκύσει το ενδιαφέρον των υποψήφιων αγοραστών εντός του 2019 και προορίζεται για να αυξήσει περισσότερο τις πωλήσεις της Skoda. περισσότερα\nΑναμφίβολα, η καινούργια Toyota Supra είναι ένα από τα περισσότερο αναμενόμενα μοντέλα της Έκθεσης. Το κατακόκκινο χρώμα του αμαξώματος εντυπωσιάζει και αναδεικνύει τις καμπύλες του αμαξώματός της. περισσότερα\nΣε πρώτη προβολή τη υπερόπλο της Lexus, που παρουσιάστηκε στη Γενεύη. Σημείο αναφοράς η ύπαρξη ατμοσφαιρικού κινητήρα V8 των 5,5 lt, απόδοσης 480 PS και τα 535 Nm, που εξασφαλίζει κορυφαίες επιδόσεις: 0-100 km/h σε 3,96 sec! περισσότερα\nΑν και οι πιθανότητες της παραγωγής του είναι ελάχιστες το μεταμοντέρνο ID Buggy στέκεται στο επίκεντρο του φετινού σαλονιού της Γενεύης. περισσότερα\nH πέμπτη γενιά του γαλλικού supermini δείχνει πιο ώριμη αλλά και πιο σύγχρονη από ποτέ στην ως τώρα ιστορία του μοντέλου. περισσότερα\nΤο πρωτότυπο Audi Q4 e-Tron παρουσιάστηκε επίσημα στη Γενεύη. Το ηλεκτροκίνητο, τετρακίνητο SUV της γερμανικής εταιρείας αναμένεται να αποτελέσει το πιο προσιτό μοντέλο σε σχέση με το e-Tron και οι πωλήσεις του αναμένεται να αρχίσουν από το 2020. περισσότερα\nΣτην Γενεύη λούζεται τα φώτα της δημοσιότητας η ανοιχτή κορυφαία εκδοχή της Aventador SVJ. περισσότερα\nΗ Brabus πήρε την Mercedes-AMG G63 και την περιποιήθηκε ανάλογα ώστε να αποδίδει έως 800 άλογα! περισσότερα\nΠρόκειται για το πρώτο μοντέλο του πατέρα και γιού Giorgetto & Fabricio Giugiaro που θα κάνει ντεμπούτο στο σαλόνι της Γενεύης. περισσότερα\nΗ σουηδική εταιρεία θέλει να κατασκευάζει 'μερικές εκατοντάδες' του βασικού της μοντέλου. Που θα κοστίζει από 600 έως 800 χιλιάδες ευρώ. περισσότερα\nΠερίπου τρία χρόνια μετά το λανσάρισμα της GT R Coupe η Mercedes-AMG παρουσιάζει την ανοιχτή της εκδοχή που θα παραχθεί σε 750 μονάδες. περισσότερα\nΤο νέο μικρό SUV της Peugeot που θα παρουσιαστεί το φθινόπωρο θα έχει και ήπιες υβριδικές (MHEV) εκδόσεις. περισσότερα\nΗ ιταλική φίρμα δεν θα παρουσιάσει κάποιο νέο μοντέλο αλλά μερικές ειδικές εκδόσεις με αποκορύφωμα την Levante Trofeo Launch Edition. περισσότερα\nΤο φρεσκαρισμένο Niro θα κάνει την πρώτη του επίσημη εμφάνιση στην ελβετική έκθεση και δίπλα στο ηλεκτρικό Soul. περισσότερα\nFerrari F8 Tributo: H πιο ισχυρή V8 στην ιστορία της Scuderia!\nΟι πρώτες φωτογραφίες αποκαλύφθηκαν πριν από την επίσημη παρουσίασή της στο Σαλόνι Αυτοκινήτου της Γενεύης για τη νέα, πανίσχυρη berlinetta με τις καταιγιστικές επιδόσεις. περισσότερα\nΗ Jaguar κατήργησε τις μέχρι τώρα βασικές εκδόσεις της XE, η οποία πλέον δεν θα είναι διαθέσιμη με μηχανικό κιβώτιο ταχυτήτων. περισσότερα\nΜάλιστα αυτό θα είναι το πρώτο ηλεκτρικό αυτοκίνητο ευρείας παραγωγής που θα λανσάρει η Honda στην Ευρώπη τέλη της χρονιάς. περισσότερα\nΗ facelift εκδοχή της GLC θα παρουσιαστεί στο σαλόνι της Γενεύης με τις πωλήσεις να ξεκινούν στις επόμενες εβδομάδες. περισσότερα\nH πιο πρόσφατη AMG είναι αυτή που βλέπετε, η οποία και θα λάμψει την επόμενη εβδομάδα στο σαλόνι της Γενεύης. περισσότερα\nΠρώτη φωτογραφία για το ευρωπαϊκό SsangYong Korando\nΤο ευρωπαϊκών προδιαγραφών Korando θα έχει και ηλεκτρική έκδοση έτσι ώστε η κορεατική εταιρία να πετύχει χαμηλότερο μέσο όρο εκπομπής ρύπων. περισσότερα\nΜε 202.437 ευρώ θα μπορείτε σε λίγο καιρό να αγοράσετε τη σημαντικά ανανεωμένη Huracan Evo Spyder. Φυσικά προ φόρων. περισσότερα\nTο μοντέλο με το οποίο η Hispano Suiza εμφανίζεται για άλλη μια φορά είναι ένα hypercar που βασίζεται στη Lamborghini Huracan. περισσότερα\nΤο νέο 208 διαθέτει μία πλήρη γκάμα, από το GTI των 220 PS έως και το ηλεκτρικό e-208 με αυτονομία έως 340 km! περισσότερα\nΗ σουηδική εταιρία παρουσίασε την ανανεωμένη σειρά XC90 με τις πωλήσεις να ξεκινούν στους επόμενους μήνες. περισσότερα\nΌπως φαίνεται το SQ7 απέκτησε ένα αδερφάκι ίδιου 'φύλλου' μιας και κάτω από το καπό του υπάρχει ένας αποδοτικός τρίλιτρος πετρελαιοκινητήρας. περισσότερα\nΓια την ακρίβεια στην Γενεύη θα παρουσιαστεί μια πρωτότυπη έκδοση “Peugeot Sport Engineered” του 508 με νέα υβριδική τεχνολογία. περισσότερα\nΜε αναλογία κιλών ανά ίππο στο 0,98 το Vandal One τους έως και 560 ίππους υπόσχεται εντυπωσιακές επιδόσεις. περισσότερα\nΤο Amni One είναι ένα μικροσκοπικό ηλεκτρικό αυτοκινητάκι που θα παρουσιαστεί στο σαλόνι αυτοκινήτου της Γενεύης. περισσότερα\nΈνα από τα πιο εμπορικά επαγγελματικά μοντέλα που προσφέρεται από το 1967 πέρασε στη νέα του 6η γενιά με δύο εκδόσεις. περισσότερα\n2019 Ford Focus ST: Επιστρέφει με 280 PS και Track Mode!\nΣε δύο εκδόσεις -βενζίνης και diesel-, δύο τύπους αμαξώματος και με ισχύ που φτάνει έως και τους 280 ίππους θα προσφέρεται από το προσεχές καλοκαίρι το νέο Ford Focus ST. περισσότερα\nΜε 635 PS και 0-100 km/h σε 3,9 sec η Bentayga Speed δικαίως θεωρείται το ταχύτερο SUV πολυτελείας. περισσότερα\nΣτην Γενεύη οι Ιάπωνες θα παρουσιάσουν το IED Tomo Concept βολιδοσκοπώντας τις αντιδράσεις του κοινού για ένα μακροπρόθεσμο ηλεκτρικό πόλης. περισσότερα\nΟι άνθρωποι της Alpina κατόρθωσαν με τις επεμβάσεις τους να κάνουν την ανανεωμένη 7άρα πιο κομψή και αποδεκτή. περισσότερα\nΑρχές Μαρτίου οι κορυφαίες εκδόσεις των X3 και X4 θα κάνουν ντεμπούτο στην έκθεση της Γενεύης και λίγο αργότερα θα ξεκινήσει η διάθεση στις ευρωπαϊκές αγορές. περισσότερα\nΤο γνωστό και πάντα αξιόλογο SUV της Mitsubishi περνά από μια ακόμη ανανέωση για να παρουσιαστεί στο σαλόνι της Γενεύης. περισσότερα


Υπάρχουν πολλών ειδών σκαθάρια αποθηκών ανάλογα με το είδος των προϊόντων που αποθηκεύονται. Σε κάθε περίπτωση αποτελούν ένα πολύ σημαντικό εχθρό των αποθηκευμένων προϊόντων τόσο λόγο της υποβάθμισης που προκαλούν όσο και λόγο της καταστροφής.\nTribolium Confusum & Tribolium Castanum\nΤα σκαθάρια αυτά προσβάλλουν αποθηκευμένα προϊόντα σιτηρών όπως το αλεύρι, τα δημητριακά, τα γεύματα, τα κράκερ, τα φασόλια, τα μπαχαρικά, τα ζυμαρικά, το μίγμα κέικ. Αυτά τα σκαθάρια είναι δύο από τα σημαντικότερα παράσιτα των αλευρόμυλων.\nΕπίσης, εκτός από τα αποθηκευμένα προϊόντα σιτηρών όπως το αλεύρι, τα δημητριακά, τα κράκερ, τα μίγματα κέικ και τα ζυμαρικά. προσβάλλει τα φασόλια και τα μπαχαρικά. Η διαφορά τους από τα άλλα σκαθάρια των σιτηρών είναι ότι μπορούν να πολλαπλασιαστούν σε μεγάλους αριθμούς, μόνο στους μολυσμένους κόκκους, αλλά δεν είναι σε θέση να επιτεθούν σε άθικτους κόκκους. Προσελκύονται από κόκκους με υψηλή περιεκτικότητα υγρασίας που βρίσκονται σε σκοτεινά σημεία.\nΜπορούν να προκαλέσουν αλλαγή του χρώματος στους σπόρους που προσβάλλουν, οι οποίοι γίνονται γκρίζοι. Μπορεί να βρίσκονται όχι μόνο μέσα στα μολυσμένα προϊόντα αλλά και σε ρωγμές όπου έχει χυθεί προϊόν και στις οποίες παραμένουν μέχρι την επόμενη συγκομιδή.\nΖούνε σε θερμές περιοχές από 40 ημέρες έως και περισσότερο από τρία χρόνια, γεννούν λευκά αυγά πολύ μικροσκοπικά αλλά συχνά μπορούν να αναγνωριστούν διότι έχουν κομμάτια αλευριού κολλημένα στην επιφάνειά τους. Οι προνύμφες είναι λεπτές μπεζ - κίτρινου χρώματος έως ανοικτού καφέ με δυο σκουρόχρωμες προεξοχές στο τελευταίο τμήμα του σώματος. Σε θερμούς χώρους συγκέντρωσης προϊόντων που παράγονται από σιτηρά μπορούν να υπάρξουν 3-5 γενιές σκαθαριών που γεννιούνται κάθε χρόνο.\nΨείρα του Σιταριού\nΤο έντομο αυτό απαντάτε πολύ συχνά κυρίως σε αποθήκες σιταριού, κριθαριού και ρυζιού όπου μπορεί να αναπτυχθεί σε μεγάλους αριθμούς.\nΈχουν χρώμα καφετί και φέρουν χαρακτηριστικές ακανθώδεις αποφύσεις στο θώρακα.\nΑναπτύσσεται σε θερμοκρασίες μεταξύ 20οC και 37 οC και σχετική υγρασία 70-90%. Ο βιολογικός κύκλος του εντόμου, στις συνθήκες αυτές είναι 20 ημέρες.\nΑντιμετωπίζετε πρόβλημα με σκαθάρια αποθηκών στον χώρο σας;\nSitophilus Granarius / Sitophilus Oryzae\nΗ σιταρόψειρα είναι είδος που το συναντάμε σχεδόν σε όλα τα μέρη του κόσμου από εύκρατα έως και ψυχρά. Τόσο το τέλειο όσο και οι προνύμφες προσβάλουν τους σπόρους των σιτηρών στην αποθήκη καθώς επίσης και προϊόντα αυτών όπως ξερό ψωμί, φρυγανιές κλπ. Η σιταρόψειρα μπορεί επίσης να τραφεί με αλεύρι αλλά δεν μπορεί να αναπαραχθεί σε αυτό.\nΤα θηλυκά γονιμοποιούνται αμέσως μετά την έξοδο τους από τους σπόρους και δύο βδομάδες αργότερα γενούν περίπου 150-200 αυγά στους σπόρους των σιτηρών. Ο ρυθμός που γενούν τα αυγά τους εξαρτάτε από τη θερμοκρασία και τη σκληρότητα των σπόρων. Έχει τρείς γενιές το έτος και η διάρκεια ζωής του είναι 12 μήνες και σε εξαιρετικές περιπτώσεις φτάνει τους 30 μήνες. Το Sitophilus oryzae δεν μπορεί να ζήσει περισσότερο από 8 μήνες.\nΤα τέλεια έντομα συγκεντρώνονται στο βάθος του προϊόντος όταν πρόκειται για αποθήκευση σε οριζόντιες αποθήκες ή σιλό ενώ σε ενσακκισμένα προϊόντα που είναι πολύ ώρα στον ήλιο θα τα βρούμε και πάνω στα σακιά.\nΌταν η υγρασία του προϊόντος, σε κάποια σημεία είναι μεγάλη, μπορεί να συγκεντρώσει μεγάλους αριθμούς εντόμων στα σημεία αυτά, με αποτέλεσμα την αύξηση της θερμοκρασίας από την έντονη δραστηριότητα και τη δημιουργία θερμικών κηλίδων. Οι θερμικές κηλίδες ευνοούν την ανάπτυξη μυκήτων στους είδη κατεστραμμένους σπόρους με συνέπεια την δημιουργία συμπαγών συσσωματωμάτων και την περεταίρω υποβάθμιση του προϊόντος.\nΤο stegobium paniceum είναι παράσιτο που ζει σε χώρους αποθήκευσης προϊόντων τροφίμων όπως το αλεύρι τα δημητριακά και τα μπαχαρικά. Προσβάλλει και άλλα προϊόντα όπως γούνες, δέρματα, βιβλία. Μπορεί να προκαλέσει πρόβλημα σε πολλούς επαγγελματικούς χώρους.\nΤα ενήλικα έχουν μήκους 2 - 3,5 χιλιοστά, καφέ χρώμα και ωοειδές σχήμα. Το κεφάλι τους δεν είναι ορατό ενώ διαθέτουν πτερύγια με τα οποία μπορούν να πετάξουν. Έλκονται από το φως. Το ενήλικο θηλυκό τοποθετεί τα αυγά του στα τρόφιμα. Όταν η προνύμφη εκκολαφθεί τρώει και μεγαλώνει για αρκετούς μήνες. Στο τελικό στάδιο δημιουργεί ένα μεταξωτό κουκούλι όπου μετά από 2 περίπου εβδομάδες μετατρέπεται σε ενήλικα. Σε ζεστό κλίμα, όπως αυτό της Ελλάδας, το θηλυκό σκαθάρι μπορεί να παράγει έως και τέσσερις γενιές κάθε χρόνο.\nΕντοπίζονται είτε από το βουητό γύρω ή πάνω σε επιφάνειες, είτε από τρύπες σε συσκευασίες από όπου έχουν βγει και από τα υπολείμματα των προνυμφών.\nΕίναι ένα από τα πλέον καταστροφικά έντομα των αποθηκών, είναι αδηφάγο με προτίμηση σε ελαιούχους πλακούντες, σπόρους και προϊόντα τους.\nΕκτός από την καταστροφή των προϊόντων μπορεί να προκαλέσει σοβαρά αλλεργικά προβλήματα στους χρήστες των προϊόντων αυτών, από την τυχαία κατάποσή ή την εισπνοή των τριχών του σωματικού περιβλήματος που αποβάλλουν οι προνύμφες.\nΤο σκαθάρι trogoderma granarium αναπτύσσεται κυρίως σε θερμοκρασίες μεταξύ 21-40 C. Οι προνύμφες έχουν χρώμα κιτρινωπό-καφετί και καλύπτονται από τρίχες. Μπορούν να μείνουν μακριά από το προϊόν, σε σχισμές επιφανειών έως και 8 χρόνια.\nΣκαθάρι του Καπνού\nΤο σκαθάρι του καπνού, όπως προκύπτει και από το όνομά του, προσβάλλει κυρίως αποθηκευμένα φύλλα καπνού αλλά και τα προϊόντα του.\nΜπορεί να προσβάλλει και σπόρους, ξηρά φρούτα, μπισκότα, ξηρά γλυκίσματα, μπαχαρικά, υφάσματα και γουναρικά. Δεν προτιμάει την υγρασία, ζει όμως σε περιοχές με ζεστό κλίμα αλλά μπορεί να επιβιώσει και σε θερμοκρασία κάτω των 5 C για περισσότερο από ένα μήνα.\nΤο θηλυκό σκαθάρι ζει 5-60 ημέρες και γεννά 45-120 αυγά δέκα ημέρες μετά την ενηλικίωσή του.\nΑντιμετώπιση των Σκαθαριών Αποθηκών από τη Saneco\nΗ αντιμετώπιση όλων των σκαθαριών αποθηκών θα πρέπει να ξεκινάει αμέσως μετά την συγκομιδή και πριν το προϊόν μεταφερθεί στις αποθήκες.\nΠρέπει λοιπόν να γίνουν τα εξής:\nΟι αποθηκευτικοί χώροι θα πρέπει να είναι τελείως καθαροί από υπολείμματα προηγούμενων ετών.\nΟι αποθηκευτικοί χώροι να έχουν ψεκαστεί με εντομοκτόνο μεγάλης υπολειμματικής διάρκειας.\nΝα ψεκάζετε απευθείας το προϊόν με εντομοκτόνο μακράς προστασίας όπου επιτρέπετε και είναι εφικτό.\nΝα γίνετε παρακολούθηση των πληθυσμών με φερομονικές παγίδες.\nΝα αντιμετωπίζεται άμεσα η κάθε προσβολή με εφαρμογή φωσφίνης.\nΗ Saneco διαθέτοντας έμπυρο τεχνικό και επιστημονικό προσωπικό μπορεί να αναλάβει όλες τις παραπάνω εργασίες εξοικονομώντας για εσάς χρόνο και χρήμα.


Εφιάλτης: Αυτά δίδασκε η κ. Πρωτονοτάριου στα Αλβανάκια της Γκράβας.\nΔεν είναι προπαγάνδα ούτε απλώς κραυγές ή απειλές παρακρατικών ομάδων, ούτε νοσταλγίες του παρελθόντος που στοιχειώνουν την αλβανική πραγματικότητα, τα διάφορα σενάρια εδαφικών διεκδικήσεων εις βάρος της Ελλάδας. Μια ακέραια γενιά μεγαλώνει στην Αλβανία διαβάζοντας στα σχολικά εγχειρίδια όχι απλώς ανιστόρητα και πράγματα εντελώς αντιεπιστημονικά, αλλά κεφάλαια και ανακεφαλαιώσεις για δήθεν «αλύτρωτα αλβανικά εδάφη» στην Ελλάδα. Ζητήματα ευαίσθητα τα οποία τρέφουν την μισαλλοδοξία, φανατίζουν τις ψυχές των νέων και προετοιμάζουν μια γενιά έτοιμη να γίνει στο μέλλον θύμα οποιονδήποτε κύκλων θα επιχειρούσαν ακόμη μια αναστάτωση και διένεξη στις σχέσεις των δύο χωρών.\nΚαι τα πράγματα δεν είναι απλά. Δεν αφορά τα σχολικά εγχειρίδια μόνο των κατώτερων τάξεων της Δημοτικής εκπαίδευσης, όπου θα μπορούσε κανείς να το αντιμετωπίσει με χιούμορ και να πει ότι παραμύθια λένε στα μικρά για να βλέπουν όνειρα γλυκά. Τα πράγματα είναι άκρως επικίνδυνα όταν πάρει κανείς και ξεφυλλίσει τα Σχολικά Εγχειρίδια της Ιστορίας της Αλβανίας και της Γεωγραφίας των Αλβανικών Εδαφών της Τετάρτης (Τρίτης) Λυκείου. Ακόμη και αυτό της Αλβανικής Λογοτεχνίας, όπου για έναν εκ των διάσημων λογοτεχνών της Αλβανίας, γράφει ότι έχει γεννηθεί σε μια πόλη της Νοτίου Αλβανίας … την Κόνιτσα. Εκεί που τα παιδιά είναι πλέον ολοκληρωμένοι νέοι, διδάσκονται υλικό που θα κρίνονταν κατάλληλο μόνο για την «πνευματική κατάρτιση» ομάδων κρούσεως.\nΚαι όλα τούτα με βάση το επίσημο πρόγραμμα διδασκαλίας του Υπουργείου Παιδείας και Επιστήμης της Αλβανικής Δημορκατίας, υπό την έγκριση του οποίου είναι και τα υποχρεωτικά σχολικά εγχειρίδια που χρησιμοποιούνται. Σε μια υπόθεση λοιπόν, όπου στους νέους διδάσκεται συστηματικά ότι τουλάχιστον το 1/5 των εδαφών της Ελληνικής Δημοκρατίας, (γειτονικής χώρας με την οποία όλα υποτίθεται ότι γίνονται στο πνεύμα του Συμφώνου Φιλίας και Συνεργασίας), συμπεριλαμβάνονται στα αλβανικά εδάφη, υπάρχει εμπλοκή της επίσημης πολιτείας της Αλβανίας. Δεν είναι βίτσια επιστημόνων, εμμονές ή ξένος δάκτυλος. Διότι τα εγχειρίδια έχουν γραφεί με βάση το πρόγραμμα που καταρτίζεται κατ’ έτος απ’ το Υπουργείου Παιδείας, το οποίο και έχει εγκρίνει τα εγχειρίδια. Σ’ αυτά τα βιβλία ο Αλβανός νέος μαθαίνει ότι ο Αλιάκμονας είναι απ’ τα βασικά ποτάμια της Αλβανικής υδρολογίας, μαθαίνει για την οικονομία της Θεσπρωτίας ως σαν να πρόκειται για πόρους Νομαρχίας του Αλβανικού κράτους και άλλα πολλά. Τα οποία ούτε είχα την υπομονή να διαβάσω. Και όλα τούτα κάθισα να ψάξω, όσο οι γνώσεις μου το επιτρέπουν, στην προσπάθεια να ερμηνεύσω την αντίδραση της κοινής γνώμης στην επιθετικότητα που εκδηλώνει ομάδα της αλβανικής κοινωνίας, όπως είναι οι Τσάμηδες. Και πράγματι είναι να φρίξει κανείς όταν καθίσει και ερευνήσει τις σελίδες, τη γλώσσα που έχει χρησιμοποιηθεί, τον όγκο που έχει αφιερωθεί, έτσι ώστε το δηλητήριο να πιάσει κανονικά τη νέα γενιά της αλβανικής κοινωνίας. Στα βιβλία τα σχολικά της Ιστορίας, και ειδικά της Γεωγραφίας (όχι της Αλβανίας ως οφείλει το Υπουργείο να ασχοληθεί σεβόμενο το χώρο της Επικρατείας), αλλά των Αλβανικών Εδαφών, βρίσκει κανείς την πηγή αυτής της παράξενης και δυσκόλως ερμηνευμένης με τα κριτήρια της λογικής, έχθρας στους κόλπους του Αλβανικού λαού έναντι της Ελλάδας.\nΔεν είναι απλό το θέμα όπως κακώς έχει τεθεί μέχρι σήμερα, ότι δηλαδή γιατί να διδάσκονται τα παιδιά της ΕΕΜ τέτοια ανιστόρητα κείμενα. Ίσα – ίσα θα έλεγε κανείς είναι το λιγότερο τούτο, διότι αυτά τα παιδιά έχουν κάθε δυνατότητα να έρθουν σε επαφή και να αφομοιώσουν πηγές και κείμενα επιστημονικά τεκμηριωμένα, που δεν τους αφήνουν πληγές ούτε παρεξηγήσεις. Το πρόβλημα είναι μέσα σε ποια πλάνη συνεχίζουν να ταλαιπωρούν τον ίδιο τον Αλβανικό λαό.\nΚαι είναι περίεργο πως διάφοροι παράγοντες από Ελληνικής πλευράς, που χειρίστηκαν θέματα εκπαιδευτικά με την Αλβανία διαγωνίζονταν μέχρι πριν από λίγους μήνες και του ποιος είχε περισσότερο βοηθήσει το Αλβανικό Υπουργείο Παιδείας και Επιστήμης, χωρίς να του έχουν θέσει αυτό το τόσο ενοχλητικό ζήτημα.\nΟι διενέξεις του αύριο και οι παρεξηγήσεις του σήμερα δημιουργούνται στα σχολεία και είναι ευθύνη να παρέχεται γνώση επιστημονικά τεκμηριωμένη με σεβασμό στην ιστορία και τις ευαισθησίες των άλλων λαών, άλλο τόσο φίλων που τόσο συνδράμουν στην ευημερία του λαού της Αλβανίας.\nΠέραν των άλλων βέβαια αποτελεί και υποχρέωση της Αλβανίας ως μέλος του Συμβουλίου της Ευρώπης και του ΟΑΣΕ. Όλες οι χώρες και οι λαοί στην Ευρώπη μετά την πτώση του κομμουνισμού ξαναγράφουν την ιστορία που διδάσκεται στα παιδιά, με σκοπό την διαιώνιση της ειρήνης που διέπει σήμερα την Γηραιά Ήπειρο.\nΓιατί πρέπει να παραβλέπεται η περίπτωση της Αλβανίας κινδυνεύοντας έτσι την κατάρτιση μέσα απ’ τα σχολεία τα επίσημα και υπό κρατική ευθύνη μιας γενιάς ανθρώπων ταραξιών; Τα Βαλκάνια έχουν ανάγκη από περισσότερη καταλλαγή, την οποία κατά κύριο λόγο θα πρέπει να φροντίσουν τα κράτη. Ως μέλος δε του ΝΑΤΟ η Αλβανία έχει πλέον και τέτοια υποχρέωση να αναθεωρήσει τη δημόσια διδασκαλία σε ότι αφορά τους γείτονες και συμμάχους.


ΑΝΤΙΟ, ΗΛΙΘΙΟΙ - Κωνσταντίνος Καϊμάκης\nΞεκαρδιστική και ανίερη κωμωδία χαρακτήρων και καταστάσεων που σε 2-3 σκηνές δεν θα σας αφήσει να πάρετε ανάσα από το πολύ γέλιο. Η ταινία εντελώς απρόσμενα έσκισε στα βραβεία Σεζάρ –6 συνολικά βραβεία κι άλλες 6 υποψηφιότητες (!)– ξεπερνώντας καλλιτεχνικές ταινίες με σαφέστατο πιο σοβαρό προφίλ. Κι όμως η απολαυστική ταινία του Ντιποντέλ, από το πρώτο μέχρι το τελευταίο, απίθανο πλάνο της δεν είναι μια μονοδιάστατη ανάλαφρη κωμωδία, αλλά μια αιχμηρή κατάμαυρη δημιουργία που βγάζει γέλιο μέσα από εξωφρενικές, σουρεαλιστικές καταστάσεις.\nΌμως η γόνιμη, καυστική και σπαρταριστή σάτιρα δραματικών μοτίβων –σαν την ανίατη ασθένεια, την ανεπιθύμητη εγκυμοσύνη, την αυτοκτονία, την αναπηρία κ.ά.– είναι εκείνη που κάνει τη σημαντική διαφορά στο φιλμ. Η λεπτή ειρωνεία με την οποία ο σκηνοθέτης σχολιάζει τις περιπέτειες των αντιηρώων του δεν επιτρέπει στο «Αντίο ηλίθιοι» να γίνει ούτε για μια στιγμή σοβαροφανές. Αλλά ούτε και κανιβαλιστικό. Υπάρχει σαφώς μια αίσθηση αναρχίας στις στιγμές που τα δύο ανταγωνιστικά αρσενικά «παλεύουν» για την εύνοια της ηρωίδας, αλλά στο κέντρο της ιστορίας υπάρχει μια συγκινητική ματιά για τη μοναξιά και την περιθωριοποίηση. Μια ματιά που χάρη στο πολιτικό φιλτράρισμά της καταλήγει να γίνει αυθεντική πολιτική πράξη που δικαιολογεί απόλυτα τον αφοριστικό τίτλο της ταινίας.


Δραση στο Ωραιοκαστρο: Οι εργαζόμενοι θα ακυρώσουν κάθε προσπάθεια να μπει εμπόδιο στην πάλη τους\nΚαι η «άπειρη», κατά τ' άλλα, κυρία Αχτσιόγλου, όπως την αποκαλείτε εσείς οι ίδιοι, αρκετοί συνάδελφοί σας εδώ στους διαδρόμους της Βουλής, εδώ μέσα, αποδεικνύεται, λέμε εμείς, αρκετά έμπειρη στην κομπίνα και τη βρώμικη δουλειά.\nΧιλιάδες διαδήλωναν έξω από τη Βουλή την ώρα που βρισκόταν σε εξέλιξη η συζήτηση στην Ολομέλεια\nΛογαριάζετε όμως χωρίς τον ξενοδόχο, κύριοι της κυβέρνησης.\nΓιατί σ' αυτήν τη χώρα σιγή νεκροταφείου δεν πρόκειται να υπάρξει. Γιατί σ' αυτήν τη χώρα υπάρχει το ΚΚΕ, υπάρχει ταξικό κίνημα και δεν θα σας αφήσει σε χλωρό κλαρί.\nΟι εργαζόμενοι σας έχουν πάρει χαμπάρι. Και αυτοί που δεν σας είχαν πάρει μέχρι τα τώρα, αρχίζουν σιγά σιγά και συνειδητοποιούν πράγματα. Δεν σας σώζουν ούτε τα συνθήματα ούτε τα διαφημιστικά σποτάκια ούτε τα «κοινωνικά μερίσματα» από τα ματωμένα πλεονάσματα.\nΓι' αυτό και συμφωνήσατε άρον άρον με το κουαρτέτο την επέκταση των πλειστηριασμών λαϊκών κατοικιών, μαζί μάλιστα με την ποινικοποίηση της δράσης ενάντιά τους, μαζί καταλήξατε τις νέες ιδιωτικοποιήσεις, το χτύπημα του δικαιώματος της απεργίας, το τσεκούρι σε κοινωνικά επιδόματα.\nΣε όλα αυτά έρχονται να προστεθούν όλα όσα έχετε ήδη ψηφίσει και θα ισχύουν από την αρχή του χρόνου, όπως, για παράδειγμα, το τσεκούρωμα του ΕΚΑΣ.\nΑραδιάζετε ένα σωρό παραμύθια ότι τα μνημόνια τελειώνουν, ότι βγαίνουμε στο ξέφωτο. Τώρα, πώς γίνεται τα μνημόνια να τελειώνουν και να παραμένουν σε ισχύ όλοι οι νόμοι που ψηφίστηκαν με το 1ο, το 2ο, το 3ο, το 4ο μνημόνιο, μόνο εσείς το ξέρετε. Λες και τα μνημόνια είναι κάτι έξω από τους αντιλαϊκούς νόμους και τα μέτρα.\nΠώς γίνεται τα μνημόνια να τελειώνουν και να έχουν ψηφιστεί μέτρα για μετά το 2019 και το 2020, μέτρα - τσεκούρι για το αφορολόγητο, τις συντάξεις, ματωμένα πλεονάσματα μέχρι το 2060;\nΚαι τέλος πάντων, τα μνημόνια είναι εδώ και παραμένουν, γιατί εδώ είναι η ιμπεριαλιστική ΕΕ με τα μνημόνια διαρκείας της, τα «ευρωπαϊκά εξάμηνα», τους ισοσκελισμένους προϋπολογισμούς, που ισχύουν για όλα τα κράτη - μέλη της.\n-- Είναι δίκαιο να ζητάς, από αυτούς που πλήρωσαν και πληρώνουν χιλιάδες ευρώ παραπάνω φόρους, ασφάλιστρα και μειωμένες κοινωνικές παροχές, να ικανοποιηθούν, με επιστροφές μερικών ευρώ, που δεν επαρκούν να καλύψουν ούτε καν τα έξοδα κάποιων βδομάδων;\n-- Είναι δίκαιο να χάνει ο εργαζόμενος, ο άνεργος, ο αυτοαπασχολούμενος, επαγγελματίας, το σπίτι που έφτιαξε με τους κόπους μιας ζωής, γιατί δεν μπορεί πια να πληρώσει τις τράπεζες; Ξεκινήσατε τους πλειστηριασμούς βγάζοντας στο σφυρί την κατοικία χιλιάδων λαϊκών οικογενειών. Ολα τα άλλα για τις βίλες και τα υπόλοιπα είναι στάχτη στα μάτια. Αλλά και δω λογαριάζετε πάλι χωρίς τον ξενοδόχο...\n-- Είναι δίκαιη η φοροαφαίμαξη του ελληνικού λαού πάνω κι από τους στόχους που θέτουν οι συμφωνίες για τα πρωτογενή πλεονάσματα;\n-- Είναι δίκαιες οι φοροαπαλλαγές και οι φοροελαφρύνσεις, οι οποίες μεγάλωσαν για τους ομίλους τη χρονιά που πέρασε;\n-- Είναι δίκαιες οι μειώσεις στις νέες συντάξεις, σε ποσοστό μεγαλύτερο του 20%, με αποτέλεσμα να εμφανίζεται σήμερα πλεονασματικός ο ΕΦΚΑ, και κατ' επέκταση μειωμένο το κρατικό κονδύλι για τις συντάξεις;\n-- Είναι δίκαιη η βαριά φορολογία σε μισθωτούς, αυτοαπασχολούμενους, μικρομεσαίους αγρότες, που επιβλήθηκε τα προηγούμενα χρόνια με νόμους όλων των κυβερνήσεων, τα χαράτσια που διατήρησε και επέκτεινε η σημερινή κυβέρνηση;\n-- Είναι δίκαιες οι αυξήσεις στην έμμεση φορολογία, οι αυξήσεις στον ΦΠΑ, ακόμα και σε ακριτικά νησιά, που οδήγησαν σε αυξήσεις της έμμεσης φορολογίας σχεδόν 1.000 ευρώ ανά οικογένεια;\n-- Είναι δίκαιη η σταθερά μειούμενη χρηματοδότηση των νοσοκομείων, συνολικά της Υγείας, ενώ οι ανάγκες αυξάνονται κατακόρυφα; Το πετσόκομμα κατά 900 εκατομμύρια των κονδυλίων για την Πρόνοια, η σφαγή στις αναπηρικές συντάξεις και τα επιδόματα;\n-- Είναι δίκαιη η περικοπή του ΕΚΑΣ στους χαμηλοσυνταξιούχους, το τσεκούρι στα προνοιακά επιδόματα;\nΠαροιμιώδης η αποφασιστικότητα της κυβέρνησης να υλοποιεί τα πιο βρώμικα σχέδια του κεφαλαίου\nΔίκαιο, στο άδικο αυτό εκμεταλλευτικό σύστημα, είναι ό,τι συμφέρει το μεγάλο κεφάλαιο. Κι εσείς αποδειχτήκατε το πιο γρήγορο πιστόλι του κεφαλαίου και της ΕΕ.\nΑπό την πρώτη στιγμή που ανέλαβε η συγκυβέρνηση ΣΥΡΙΖΑ - ΑΝΕΛ, ακόμη και τότε που ένας κόσμος αγνός, προοδευτικός, αριστερός, επένδυε ελπίδες και προσδοκίες σε αυτήν την κυβέρνηση, έστω και με κρύα καρδιά, ως ΚΚΕ, είχαμε πει ότι θα είστε εσείς η κυβέρνηση της βρώμικης δουλειάς, που όχι μόνο δε θα καταργούσε τα μνημόνια, όχι μόνο δεν θα έφερνε ανακούφιση στο βασανισμένο λαό, αλλά θα συνέχιζε και την ίδια πολιτική.\nΚαι μάλιστα θα έπαιρνε και εκείνα τα αντιλαϊκά μέτρα που οι προηγούμενες κυβερνήσεις, οι οποίες κουβαλούσαν και τη φθορά και τη ρετσινιά της αντιλαϊκής διακυβέρνησης δεκαετιών, δεν μπόρεσαν να πάρουν, κάτω φυσικά και από την πίεση του εργατικού, του λαϊκού κινήματος.\nΟι προβλέψεις μας αυτές δεν είχαν να κάνουν με κάποια μαντική ικανότητα, αλλά με τη γνώση της ιστορικής πείρας, που λέει ότι κάθε φορά που η κυρίαρχη τάξη τα βρίσκει σκούρα, αναλαμβάνουν διάφορα οπορτουνιστικά, τυχοδιωκτικά, σοσιαλδημοκρατικά κόμματα να την ξελασπώσουν. Αυτόν το ρόλο έχει αναλάβει η κυβέρνηση ΣΥΡΙΖΑ - ΑΝΕΛ εδώ και 3 χρόνια.\nΚαι, από αυτήν την άποψη, αξίζετε πέρα για πέρα τα βραβεία, τα εύσημα που σας δίνουν οι εκπρόσωποι των διαφόρων ελίτ, του ιμπεριαλισμού, από τη Γαλλία και τη Γερμανία, μέχρι τις ΗΠΑ και τον Τραμπ.\n«Πολύ μικροί» όσοι τολμήσουν να ψηφίσουν το χτύπημα στην απεργία\nΚι εκεί που λες ότι τα έχω όλα δει τέλος πάντων με αυτήν την κυβέρνηση ΣΥΡΙΖΑ - ΑΝΕΛ, κάνετε κάτι που ανεβάζει ακόμα περισσότερο το ρεκόρ πολιτικής ξετσιπωσιάς και αθλιότητας, στο οποίο είστε πρωταθλητές.\nΑλήθεια, τι νομίζατε; Οτι με τέτοιες κουτοπονηριές, με τέτοιες απατεωνιές, για να το πω ειλικρινέστατα, θα αποφεύγατε ή θα αποφύγετε την κατακραυγή, θα αποφύγετε την οργή των εργαζομένων;\n`Η μήπως θα αποφύγετε και την ατίμωση και την ξεφτίλα που θα σας ακολουθεί για πάντα, αφού τολμήσατε να χλευάσετε, να ποδοπατήσετε τις θυσίες και το αίμα που έχυσε η εργατική τάξη σε αυτήν εδώ τη χώρα, γι' αυτό της το δικαίωμα;\nΕίστε πολύ μικροί, πραγματικά, κύριοι της κυβέρνησης ΣΥΡΙΖΑ - ΑΝΕΛ, αλλά και όποιων άλλων κομμάτων τολμήσουν να ψηφίσουν αυτό το χτύπημα στην απεργία, τολμήσουν δηλαδή να τα βάλουν με τους αγώνες που έδωσαν οι ίδιοι οι εργαζόμενοι για να κατακτήσουν αυτά τα δικαιώματά τους.\nΑργά ή γρήγορα θα μείνετε στην Ιστορία, βέβαια ίσως ως μια γραφικότητα, ως μια παραφωνία, μια καρικατούρα, αυτού που ονομαζόταν αριστερά, όπως μάλιστα εκπρόσωποι άλλων κομμάτων έμειναν έτσι, όπως εκείνος ο μακαρίτης ο Λάσκαρης, που έλεγε ότι με νόμο θα καταργούσε την ταξική πάλη!\nΚαι μάλιστα, το κάνετε αυτό για τα πρωτοβάθμια σωματεία, δηλαδή για τους χώρους δουλειάς, εκεί όπου σπάει κόκαλα η εργοδοτική αυθαιρεσία, η τρομοκρατία, οι εκβιασμοί απόλυσης, που οι εργαζόμενοι είναι υποχρεωμένοι και για να ενημερώνονται απλά ή και για να συζητάνε όλοι μαζί συλλογικά, ακόμη και να συμπεριφέρονται με συνωμοτικό τρόπο, λες και είναι σε συνθήκες βαθιάς παρανομίας, είναι στην πραγματικότητα, για να κάνουν μια απλή συνέλευση ή μια κινητοποίηση, ή μια απεργία.\nΛέτε ότι δεν αποτελεί πρόβλημα το 50 συν 1 για την απαρτία. Και ρωτάμε το εξής: Εσείς, κύριοι της κυβέρνησης, κυβερνάτε με το 50 συν 1 του ελληνικού λαού; Οι κυβερνήσεις στην Ελλάδα εκλέγονται με το 50 συν 1 του συνόλου; Το 22% εκπροσωπείτε, αν υπολογιστεί ακριβώς στην πραγματικότητα, με βάση όσους έχουν δικαίωμα ψήφου.\nΚαι με αυτό το σαθρό 22%, που είναι το πραγματικό σας ποσοστό, που σήμερα βέβαια έχει γίνει και κατά πολύ μικρότερο, φέρνετε ένα νόμο που απαιτεί από τους εργαζόμενους, από τους εργάτες μέσα στα γκέτο που δουλεύουν, να έχουν το 50 συν 1 του συνόλου των μελών τους σε παρουσία στη συνέλευση και στην κάλπη, κάτω από τον εκβιασμό και μπροστά στη μεγάλη εργοδοσία, στις απειλές, για να αποφασίσουν μια απεργία, μια κινητοποίηση δηλαδή, για να διεκδικήσουν το δίκιο τους.\nΕίστε βαθιά γελασμένοι αν νομίζετε ότι αυτό το έκτρωμα θα εφαρμοστεί στην πράξη\nΤα στελέχη σας φτάνουν στο σημείο να λένε ότι δήθεν έτσι ενισχύουν τη δημοκρατία στα σωματεία! Σπάσατε κάθε ρεκόρ! Ο ΣΕΒ πραγματικά είναι σίγουρο ότι θα κλαίει από συγκίνηση αυτήν τη στιγμή. Τέτοιον υπηρέτη δεν φαντάζονταν ούτε στα πιο τρελά όνειρά τους!\nΓι' αυτόν το λόγο παίρνετε όλα αυτά τα εύσημα, που έλεγα πριν, των «εταίρων» σας στην ΕΕ, γι' αυτόν το λόγο κλείνετε γρήγορα όλες τις αντεργατικές - αντιλαϊκές «αξιολογήσεις».\nΚαι μη μας πείτε πάλι ότι σας πολεμούν τα μεγάλα συμφέροντα, τα μεγάλα ΜΜΕ κ.λπ., κ.λπ. Στα όπα όπα σας έχουν, ειδικά για τέτοιες δουλειές. Από χτες που ανακοινώθηκε η κατάθεση της τροπολογίας, δεν ακούστηκε κιχ, τσιμουδιά στην καλύτερη περίπτωση, στη χειρότερη εκθειασμός και μπράβο κάποιων. Ούτε τίτλοι ούτε πρωτοσέλιδα - μόνο στον «Ριζοσπάστη» - ούτε τίποτα από όλα αυτά. Ούτε κανένα άλλο κόμμα έβγαλε κάποια ανακοίνωση.\nΣτα αφεντικά δίνετε εξετάσεις για να μένετε στην κυβερνητική καρέκλα. Και τους λέτε ότι πέρα από το καρότο, μπορείτε να χρησιμοποιήσετε εξίσου καλά και το μαστίγιο. Μέχρι φυσικά να τους βγάλετε πέρα όλη αυτή τη βρωμοδουλειά, να σας πετάξουν μετά και εσάς σαν στυμμένες λεμονόκουπες, για να ποντάρουν μετά σε νέα άλογα, της κεντροδεξιάς, της «κεντροαριστεράς» και πάει λέγοντας, δεν έχει σημασία πώς θα λέγονται.\nΓι' αυτό εδώ και μια βδομάδα δίνετε «μέρισμα ξύλου και αυταρχισμού», σε όλη την Ελλάδα. Πότε στα ειρηνοδικεία για τους πλειστηριασμούς, πότε στο υπουργείο Παιδείας ενάντια σε φοιτητές που διεκδικούν σίτιση και στέγαση, πότε ενάντια σε εργαζόμενους και συνδικαλιστές, όπως στα σούπερ μάρκετ «πρώην Καρυπίδης» που διεκδικούν δεδουλευμένα 18 μηνών και πάει λέγοντας.\nΣας το ξαναλέμε: Το δικαίωμα στην απεργία, που κατακτήθηκε με αίμα και θυσίες, είναι αδιαπραγμάτευτο και όποιος τολμήσει να τ' αγγίξει θα βρει απέναντί του συνολικά τους εργαζόμενους, το ταξικό κίνημά τους.\nΚαι είστε βαθιά γελασμένοι αν νομίζετε ότι αυτό το έκτρωμα θα εφαρμοστεί στην πράξη. Θα το ακυρώσουν οι ίδιοι οι εργαζόμενοι με την οργάνωση και τον αγώνα τους.\nΟπως θα ακυρώσουν οι εργαζόμενοι κάθε προσπάθεια να μπουν εμπόδια στην πάλη τους, στην κοινωνική πρόοδο και θα στείλουν στον αγύριστο, κάποια στιγμή, κάθε πολιτικό εκπρόσωπο αυτού του σάπιου εκμεταλλευτικού συστήματος.\nΚαλούμε τους εργαζόμενους να δυναμώσουν τον αγώνα τους, να είναι από σήμερα και κάθε μέρα στους δρόμους, να πυκνώσουν τις απεργιακές συγκεντρώσεις, τις κινητοποιήσεις των επόμενων ημερών, με αποκορύφωμα την πανελλαδική πανεργατική απεργία στις 14 του Δεκέμβρη.\nΟσο για σας, έχετε εξασφαλισμένη θέση στα κατάστιχα των δημίων του λαού. Και αυτός ο λαός θα σας τιμωρήσει και μάλιστα πιστεύουμε πολύ πιο σύντομα από ό,τι εσείς ελπίζετε.\nΕΥΡΥΤΑΝΑΣ ΙΧΝΗΛΑΤΗΣ 6 Δεκεμβρίου 2017 - 2:57 μ.μ.\nOΛΑ στους δρόμους (του αγώνα) κρίνονται...\nΚαι ο αγώνας ΚΑΙ ΜΟΝΟ μπορεί να φέρει τη νίκη!